
讗诪专 讛诪讗讬专讬 讗诇讜 驻讜注诇讬诐 砖讛诐 讗讜讻诇讬诐 诪谉 讛转讜专讛 讘诪讬谉 讛注住讜拽讬诐 讘讜 讜讻讚讻转讜讘 讻讬 转讘讗 讘讻专诐 专注讱 讜讗讻诇转 注谞讘讬诐 讻谞驻砖讱 砖讘注讱 讜讻谉 讻讬 转讘讗 讘拽诪转 专注讱 讜拽讟驻转 诪诇讬诇讜转 讘讬讚讬讱 讜诇诪讚讜 诪驻讬 讛砖诪讜注讛 砖诇讗 谞讗诪专讜 讚讘专讬诐 讗诇讜 讗诇讗 讘砖讻讬专 讜驻讜注诇 砖讗诐 诇讗 讻谉 诪讛讬讻谉 讛讜转专 诇讜 诇讬讻谞住 砖讛讜讗 讗讜诪专 讻讬 转讘讗 讗诇讗 砖讻讱 讛讜讗 讛注谞讬谉 讻砖转讘讗 讘专砖讜转 讘注诇讬诐 诪爪讚 砖谞砖讻专转 诇讛诐 诇注讘讜讚 砖诐 转讛讗 专砖讜转 讘讬讚讱 诇讗讻讜诇 讜讘讬讗专 注讻砖讜 注诇 讗讬讝讛 爪讚 讜讛讜讗 砖讗诐 注砖讛 讘诪讞讜讘专 诇拽专拽注 讗讜讻诇 讘砖注转 讙诪专 诪诇讗讻讛 专"诇 讗讜讻诇 讻砖讛讜讗 注讜住拽 讘讗讜转讛 诪诇讗讻讛 砖讗讬谉 砖诐 注讜讚 诪诇讗讻讛 讘诪讞讜讘专 讜讛讜讗 讻砖转讜诇砖 讗讜 拽讜爪专 讗讜 讘讜爪专 讜讻讬讜爪讗 讘讗诇讜 讜讛讜讗 砖讗诪专讜 讜讗诇 讻诇讬讱 诇讗 转转谉 讘砖注讛 砖讗转讛 谞讜转谉 诇讻诇讬讜 砖诇 讘注诇 讛讘讬转 讗转讛 讗讜讻诇 讜讗诐 注讜住拽 讘转诇讜砖 诪谉 讛拽专拽注 讗讜讻诇 讻砖讛讜讗 注讜住拽 讘诪诇讗讻讛 砖注讚讬谉 诇讗 谞讙诪专讛 诇诪注砖专 诇讬讗住专 讘讗讻讬诇转 注专讗讬 讗讜 诇讞诇讛 讗诐 讛讜讗 讘专 讞诇讛 讻讙讜谉 讚砖 讜讝讜专讛 讜讞诪专 讛诪诪诇讗 讗转 讛拽驻讜转 讜谞讜砖讗谉 讜讛讚讜专讱 讜讻讬讜爪讗 讘讗诇讜 讜讚讜拽讗 讘讚讘专 砖讙讚讜诇讜 诪谉 讛讗专抓 讻讙讜谉 驻讬专讜转 讗诇讜 讜讻讬讜爪讗 讘讛谉 讗讘诇 讛讞讜诇讘 讜讛诪讙讘谉 讜讛诪讞讘抓 讗讬谉 讘讜 讗讻讬诇讛 诪谉 讛转讜专讛 讜讚讘专讬诐 讗诇讜 讗讬谉 诪谞讛讙 诪讘讟诇谉 砖讛专讬 诪爪讜转 注砖讛 诇讛谞讬讞谉 讘讻讱:



讜讗诇讜 讛谉 砖讗讬谉 讗讜讻诇讬谉 诪谉 讛转讜专讛 讗诇讗 砖讗诐 讛诪谞讛讙 讘讗讜转讛 讛注讬专 诇讗讻讜诇 讗祝 讘讗诇讜 讗讜 讗诐 讛转谞讜 讗讜讻诇讬谉 诪谉 讛诪谞讛讙 讗讜 诪谉 讛转谞讗讬 讗讘诇 讻诇 砖讗讬谉 讘讜 诪谞讛讙 讬讚讜注 讜砖讻专谉 讘住转诐 讗讜 砖讛讬讛 砖诐 诪谞讛讙 讬讚讜注 讜砖讻专谉 注诇 讚讬谉 转讜专讛 讗讬谉 讗讜讻诇讬谉 讛注讜砖讛 讘诪讞讘专 诇拽专拽注 讘诪诇讗讻讛 砖讗讬谉 讝讜 讙诪专 诪诇讗讻讛 讘诪讞讜讘专 讻讙讜谉 讛诪谞讻砖 讘讘爪诇讬诐 讜砖讜诪讬诐 讜讻讬讜爪讗 讘讗诇讜 讜驻讬专砖讜讛 讘讙诪' 讗注"驻 砖转讜诇砖 讛拽讟谞讬诐 讜讛讜讗 砖注讜讘讚讬 讗讚诪讛 谞讜讛讙讬诐 讻谉 讘讘爪诇讬诐 拽讟谞讬诐 砖讗讬谉 诇讛诐 讙讬讚讜诇 讜注讜拽专讬谉 讗讜转谉 诇讛专讞讬讘 诪拽讜诐 诇讙讚讜诇讜转 讜讗注"驻 砖谞讙诪专讛 诪诇讗讻转谉 砖诇 讗诇讜 讛讜讗讬诇 讜诇讗 诇爪讜专讱 注爪诪谉 讘讗 诇讛诐 讙诪专 诪诇讗讻转诐 讗讬谞讜 讗讜讻诇 讜讘转诇讜砖 诪谉 讛拽专拽注 讗讞专 砖谞讙诪专讛 诪诇讗讻转讜 诇诪注砖专 讗讜 讗祝 诇讞诇讛 讗诐 讛讜讗 讘专 讞诇讛 讻讙讜谉 讛诇砖 讜讛诪拽讟祝 讜讛讗讜驻讛 砖讻讘专 谞讙诪专讛 诪诇讗讻转谉 诇讞诇讛 讛讗 讗诐 谞讙诪专讛 诪诇讗讻转讜 诇诪注砖专 讜诇讗 诇讞诇讛 讗讜讻诇 讜讻讙讜谉 砖讗讞专 砖谞诪专讞讛 讛转讘讜讗讛 讜谞讙诪专讛 诇诪注砖专 砖讻专讜 诇谞砖讗讜 拽讜讚诐 砖讬注砖专 讗讜 诇讘讜专 爪专讜专讜转 讗讜 诇谞驻讜转 讜讗诐 砖讻专讜 诇讗诇讜 讗讞专 砖注砖专 讗讜讻诇讬谉 讛讜讗讬诇 讜讘讗 诇讬讚讬 讞讬讜讘 讗讞专 讜诇讗 讛讙讬注 诇讻讱 讻讙讜谉 讗诇讜 砖谞驻拽注讜 诪讞讬讜讘 诪注砖专 讜诇讗 谞讙诪专讜 诇讞诇讛 讜讻谉 讻诇 讻讬讜爪讗 讘讝讛 讻讱 讻转讘讜讛 讙讚讜诇讬 讛诪讞讘专讬诐 讜诪"诪 讙讚讜诇讬 讛诪驻专砖讬诐 讞讜诇拽讬谉 讘讛 砖诪讗讞专 砖谞讙诪专讛 诪诇讗讻转讜 诇诪注砖专 讗讬谞讛 讞讜讝专转 诇讛讬转专讛 讜讻谉 讗讬谞讜 讗讜讻诇 讘讻诇 讚讘专 砖讗讬谉 讙讚讜诇讜 诪谉 讛讗专抓 讻讙讜谉 讞讜诇讘 讜讛诪讞讘抓 讻诪讜 砖讘讬讗专谞讜:



讝讛讜 讘讬讗讜专 讛诪砖谞讛 讜讻谉 讛诇讻讛 讜讚讘专讬诐 砖谞讻谞住讜 转讞转讬讛 讗诇讜 讛谉:





砖讬讟讛 诪拽讜讘爪转

驻转 拽讟谞讬转 转谞谉 讗讜 驻转 讜拽讟谞讬转 转谞谉. 驻讬专讜砖 讚谞驻拽讗 诪讬谞讛 诇注谞讬谉 讚讗讬 讗诪专转 驻转 讜拽讟谞讬转 转谞谉 (讗讬谉) 诪注专讘讬谉 讘讛 讚诇讗 讗讬拽专讬 驻转. 讛专讬讟讘"讗.  


讛讗 讚讗诪专讬 专讘谞谉 讘砖讜讻专 讗转 讛驻讜注诇 讻讗讞讚 讜讻砖谞讬诐 诪讘谞讬 讛注讬专 诪砖诪谞讬谉 讘讬谞讬讛诐 砖诪注讬谞谉 诪讬谞讛 讚讻诇 讻讛讗讬 讙讜讜谞讗 诇讗 讗诪专讬谞谉 讛诪讜爪讬讗 诪讞讘专讜 注诇讬讜 讛专讗讬讛 讗诇讗 讻诇 讛讬讻讗 讚转专讜讜讬讬讛讜 讛讬讛 诇讛诐 诇驻专砖 讗讬 谞诪讬 转专讜讜讬讬讛讜 诇讗 讛讬讛 诇讛诐 诇驻专砖 诪砖诪谞讬诐 讘讬谞讬讛诐 讜讻谉 讘诪讜讻专 讻讚砖讬讬诪讬 讘讬 转诇转讗 讜讻讜'. 讻讻转讜讘 讘谞诪讜拽讬 讬讜住祝. 讛专诪讘"谉 讝"诇. 
诇讗转讜讬讬 讛讗 讚转谞讜 专讘谞谉 讛砖讜讻专 讗转 讛驻讜注诇 讜讛讬讬谞讜 讚拽讗诪专讬 讘诪转谞讬转讬谉 讛讻诇 讻诪谞讛讙 讛诪讚讬谞讛 讻诇讜诪专 诇讜拽讞讬诐 讛砖谞讬 诪谞讛讙讬诐 讜讛讜诇讻讬诐 讗讞专 讛诪谞讛讙 讛讙讚讜诇 讜讗讞专 讛诪谞讛讙 讛拽讟谉 讜讝讛 驻讬专讜砖 讛讬专讜砖诇诪讬 砖讛讘讬讗 讛专讬讗"祝 诪谞讛讙 诪讘讟诇 讛诇讻讛 讗祝 注诇 驻讬 砖讛诇讻讛 专讜讜讞转 讛讬讗 讛诪讜爪讬讗 诪讞讘专讜 注诇讬讜 讛专讗讬讛 讜讻谉 讛砖讜讻专 讟讜注谉 讘驻讞讜转 砖讘砖讻讬专讜转 专爪讬转 诇讜诪专 讛讘讬谞讜转讬 诪讚讘专讬讱 讜讛驻讜注诇 讗讜诪专 诇讗 谞转讻讜讜谞转讬 讗诇讗 注诇 讛讙讚讜诇 砖讘砖讻讬专讜转 讛讬讛 诇谞讜 诇讜诪专 讛诪讜爪讬讗 诪讞讘专讜 注诇讬讜 讛专讗讬讛 讜诇讗 讬转谉 诇讜 讗诇讗 讻驻讬 讛驻讞讜转 诇驻讬讻讱 讘讗 讛诪谞讛讙 砖讘讚专讱 讘注诇讬 讘转讬诐 诇驻注诪讬诐 诇砖讻讜专 讘讬讜拽专 讜注诇 讻谉 讛讬讛 诇讜 诇讘注诇 讛讘讬转 诇驻专砖 讚讘专讬讜 讜诇讗 注砖讛 讬驻住讬讚 讞爪讬 讟注谞转讜 讜讻诇 驻讜注诇 砖诪谞讛讙讜 诇驻专拽讬诐 诇讛砖讻讬专 注爪诪讜 讘驻讞讜转 诪砖讗专 驻讜注诇讬诐 讜诇讗 驻讬专砖 讚讘专讬讜 讬驻住讬讚 讛讜讗 讞爪讬 讟注谞转讜 讻讬讜谉 砖砖谞讬讛诐 讛讬讜 讬讜讚注讬诐 讛诪谞讛讙. 讗讬 谞诪讬 讬砖 诇驻专砖 讝讛 讛讬专讜砖诇诪讬 注诇 诪砖谞转谞讜 砖讗讜诪专转 诪拽讜诐 砖谞讛讙讜 砖诇讗 诇讛砖讻讬诐 讜砖诇讗 诇讛注专讬讘 讻诇讜诪专 砖讗讬谉 讬讜爪讗讬谉 讛驻讜注诇讬诐 诇诪诇讗讻转谉 讗诇讗 注讚 讗诪专 讞爪讬 砖注讛 诇讝专讬讞转 讛砖诪砖 讜砖讬讜爪讗讬谉 诪诪诇讗讻转谉 拽讜讚诐 砖注讛 讗讞转 诇砖拽讬注转 讛讞诪讛 注讜砖讬谉 讜讗祝 注诇 驻讬 砖驻讜注诇 讛讻转讜讘 讘转讜专讛 讛讜讗 诪讝专讬讞转 讛砖诪砖 注讚 砖拽讬注转 讛讞诪讛 讚诪谞讛讙 诪讘讟诇 讛诇讻讛. 讛"专 讬讛讜谞转谉. 
讜讝讛 诇砖讜谉 讛专诪"讱: 讬专讜砖诇诪讬 讝讗转 讗讜诪专转 诪谞讛讙 诪讘讟诇 讛诇讻讛 砖讘讻诇 诪拽讜诐 讛诪讜爪讬讗 诪讞讘专讜 注诇讬讜 讛专讗讬讛 讞讜抓 诪讝讜 砖诪砖诪谞讬诐 讘讬谞讬讛诐 诪驻谞讬 讛诪谞讛讙 讜诇讗 讗诪专讬谞谉 讚讚注转讜 讚讘注诇 讛讘讬转 讗转专注讗 讝讬诇讗 讗祝 注诇 讙讘 讚讗诪专 诇讛讜 讛专讬 讗谞讬 砖讜讻专 讗转讻诐 讻砖谞讬诐 讜砖诇砖讛 诪驻讜注诇讬 讛注讬专 讜讗讬谉 讛讻讬 谞诪讬 讗讬 转驻住讜 讟驻讬 诪诪诪讜谞讜 讚讘注诇 讛讘讬转 讗讬转 诇讗讛讚讜专讬 谞讬讛诇讬讛 讛讛讜讗 讟讜驻讬讗谞讗 讜爪专讬讱 注讬讜谉. 注讚 讻讗谉. 


讜讞讻诪讬诐 讗讜诪专讬诐 诪砖诪谞讬谉 讘讬谞讬讛诐. 驻讬专讜砖 诪讞砖讘讬谉 讛讙讚讜诇 砖讘砖讻讬专讜转 讜讛驻讞讜转 砖讘砖讻讬专讜转 讜讻讜诇诇 讝讛 注诐 讝讛 讜谞讜转谉 诇讜 讞爪讬讜 砖诇 砖谞讬讛诐 讜讝讛讜 讘讬谞讜谞讬. 专讘讬谞讜 讞谞谞讗诇 讝"诇. 
讜讛专讬讟讘"讗 驻讬专砖 讘注谞讬谉 讗讞专 讜讝讛 诇砖讜谞讜: 诪砖诪谞讬谉 讘讬谞讬讛诐 讻诇讜诪专 砖谞讜转谉 砖讻专 讛讘讬谞讜谞讬诐 讜讗讬 讗讬讻讗 转专讬 讘讬谞讜谞讬诐 讗讜 转诇转讗 谞讜转谉 诪谉 讛讗诪爪注. 注讚 讻讗谉. 


讜讝讛 诇砖讜谉 讛专讗讘"讚: 诪砖诪谞讬诐 讘讬谞讬讛诐. 讻诇讜诪专 诪谉 讛讘讬谞讜谞讬诐 讜诇讗 诪谉 讛讬转专讬诐 讜诇讗 诪谉 讛驻讞讜转讬诐 讜讝讛讜 讛讻诇 讻诪谞讛讙 讛诪讚讬谞讛 讻诇讜诪专 砖转讜驻住讬谉 讛诪谞讛讙 讛砖讜讛 砖讘诪讚讬谞讛. 注讚 讻讗谉. 
讜讻转讘 讛专讗"砖 讚讬 讜讬讚砖 讜讝讛 诇砖讜谞讜: 讻谉 谞专讗讛 诪住讘专讗 砖讗诐 谞讜讛讙讬诐 讘诪讚讬谞讛 拽爪转诐 讘讘讬谞讜谞讬诐 讜拽爪转诐 诇诪注诇讛 讗讜 诇诪讟讛 砖专讗讜讬 诇讬讚讘拽 讘爪讚 讛砖讜讛 砖讘讛诐 讗讘诇 讗讬谉 讝讛 讛讜专讗转 诇砖讜谉 讛讻诇 讻诪谞讛讙 讗讘诇 诪爪讚 砖注讜讝讘 讗讜转讜 诇诪谞讛讙 讬砖 诇谞讜 诇讛转谞讛讙 注诇 讚专讱 讝讛 讘诪拽讜诐 砖讬讛讬讛 讛诪谞讛讙 注诇 讚专讻讬诐 砖讜谞讬诐. 注讚 讻讗谉. 讜讬砖 诪驻专砖讬诐 砖诪讬谉 讘讬谞讬讛诐 讗转 讛诪诇讗讻讛 讗讬 砖讜讬讗 讘讬讜转专 砖讘砖讻讬专讜转. 讛专讗讘"讚. 
讘讬专讜砖诇诪讬 讗诪专讜 诇注谞讬谉 讛驻讜住拽 注诇 讛驻讬专讜转 讛谞讜转谉 诪注讜转 诇讞讘讬专讜 诇讬转谉 诇讙讜专谉 讞讬讬讘 诇讛注诪讬讚 诇讜 砖注专 讘讬谞讜谞讬 讗讬讝讛讜 砖注专 讘讬谞讜谞讬 讛讬讜 诇讜 驻讬专讜转 诪砖诪讜谞讛 诪转砖注讛 诪注砖专讛 谞讜转谉 诇讜 诪转砖注讛. 注讚 讻讗谉. 讜讚讜拽讗 讘讛讗 讗讘诇 讛诪讜讻专 砖讜专 讗讜 讘讬转 住转诐 讜讬砖 诇讜 砖讜讜专讬诐 讜讘转讬诐 讛专讘讛 诪专讗讛讜 讙专讜注 砖讘讛诐 讜讻讚讗诪专 讛转诐 讘讬转 讘讘讬转讬 讗谞讬 诪讜讻专 诇讱 砖讜专 讘砖讜讜专讬 讗谞讬 诪讜讻专 诇讱 诪专讗讛讜 诪转 诪专讗讛讜 谞驻讜诇 讜诇讗讜 讚讜拽讗 讘讗讜诪专 讘讬转 讘讘讬转讬 讜砖讜专 讘砖讜讜专讬 讗诇讗 讗驻讬诇讜 讘讗讜诪专 砖讜专 讗讜 讘讬转 住转诐 讜讻讚诪砖诪注 讘诪住讻转 谞讚专讬诐. 讜诪讬讛讜 讛讗 讚讗诪专讬谞谉 驻专讚住 讗谞讬 诪讜讻专 诇讱 讗祝 注诇 诪讬 砖讗讬谉 讘讜 专诪讜谞讬诐 讛讙讬注讜 讛讛讬讗 诪砖讜诐 讚拽讗讬 讘讙讜讜讛 讻讚讗讬转讗 讘驻专拽 讛诪拽讘诇. 讜讘砖讻讬专讜转 驻讜注诇讬诐 谞诪讬 讚讜拽讗 诇驻讬 砖讗诪专 讻讗讞讚 讜讻砖谞讬诐 讛讗 诇讗讜 讛讻讬 讗讬谉 诇讜 诇转转 诇讜 讻驻讞讜转 砖讘讛谉 讻讚讻转讬讘谞讗 讘专讬砖 驻讬专拽讬谉. 讛专讬讟讘"讗. 
诪转谞讬转讬谉: 讗诇讜 讗讜讻诇讬谉 诪谉 讛转讜专讛 讛注讜砖讛 讘诪讞讜讘专 诇拽专拽注 讘砖注转 讙诪专 诪诇讗讻讛 驻讬专讜砖 讘砖注转 诇拽讬讟转 讛驻讬专讜转 砖讛讜讗 谞讜转谉 诇讻诇讬讜 砖诇 讘注诇 讛讘讬转 讜诇讗驻讜拽讬 注讜讚专 讜诪谞讻砖 讜讻诇 砖讗专 讛诪诇讗讻讜转 砖讛诐 拽讜讚诐 诇拽讬讟转 讛驻讬专讜转. 讜讛注讜砖讛 讘转诇讜砖 讘讚讘专 砖诇讗 谞讙诪专讛 诪诇讗讻转讜. 讻诇讜诪专 砖诇讗 谞讙诪专讛 诪诇讗讻转讜 诇拽讘注讜 诇转专讜诪讛 讜诪注砖专 讚诇讘转专 讛讻讬 诇讗 讝讻讬 诇讬讛 专讞诪谞讗 讜讟注诪讗 诪讜讻讞 讘讙诪专讗 讜讝讜 诇讗 谞爪专讻讛 讗诇讗 讛讬讻讗 砖讛讬讛 专讜爪讛 诇注砖专 讜诇讗讻讜诇 讗讜 讘讝诪谉 砖讗讬谉 讛诪注砖专 谞讜讛讙 讚讗讬 诇讗 驻砖讬讟讗 讚讗驻讬诇讜 讘注诇 讛讘讬转 讗讬谞讜 讗讜讻诇 注讚 砖讬注砖专. 讛专讬讟讘"讗. 


讻转讜讘 讘转讜住驻讜转 诪砖讜诐 讚讗讬讬专讬 诪注讬拽专讗 讘驻讜注诇讬诐 讜讻讜'. 讜诪讬讛讜 讘住讜祝 驻专拽讬谉 诪砖诪注 讚谞拽讟 讛讻讗 诪谉 讛转讜专讛 诪砖讜诐 讚拽转谞讬 住讬驻讗 砖讜诪专讬 讙谞讜转 讜驻专讚住讬谉 讗讜讻诇讬谉 诪讛诇讻讜转 诪讚讬谞讛 讗讘诇 诇讗 诪谉 讛转讜专讛 讙讬诇讬讜谉 转讜住驻讜转.





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 驻转 拽讟谞讬转 转谞谉 讛讗 驻砖讬讟讗 讚专' 讬讜讞谞谉 讗诪专 诇讘谞讜 驻转 讜拽讟谞讬转 讻讜' 讜讗驻"讛 诪砖诪注 砖驻讬专 驻转 讛谞讗讻诇转 注诐 拽讟谞讬转 讻讜' 讜谞"诪 诇讗讚诐 讻讜' 注讻"诇 讗讘诇 讗讬 诇讗 讛讜讛 拽诪讘注讬讗 讘讚专讘讬 讬讜讞谞谉 讗诇讗 讗讬 讗诪专 驻转 拽讟谞讬转 讚讛讬讬谞讜 砖诇 拽讟谞讬转 讗讜 驻转 讜拽讟谞讬转 讗"讻 诇讗 讛讜讛 诇谉 谞"诪 诇注谞讬谉 讚讬谞讗 诪讬讚讬 讜讚讜"拽:





诪讛专砖"讗 - 讞讬讚讜砖讬 讗讙讚讜转

讜讬驻爪专 讘诐 诪讗讚 讗专"讗 诪讻讗谉 砖诪住专讘讬谉 诇拽讟谉 讻讜'. 讜讗讬讻讗 诇诪讬讚拽 讗诪讗讬 诇讗 讛讘讬讗 拽专讗 讚诇注讬诇 诪讬谞讬讛 讙讘讬 诇讜讟 讜讬讗诪专讜 诇讗 讻讬 讘专讞讜讘 谞诇讬谉 讜讻"讻 讘讘"专 讜讘专砖"讬 讘讞讜诪砖 讜讬"诇 诇诪讗讬 讚讗诪专讬谞谉 讘驻专拽 讗讬谉 注讜诪讚讬谉 讙' 讚讘专讬诐 专讜讘谉 拽砖讛 讜诪讬注讜讟谉 讬驻讛 讜讛谉 砖讗讜专 讜诪诇讞 讜住讬专讜讘 讜讛砖转讗 拽讗诪专 讛讻讗 讚诇拽讟谉 诪住专讘讬谉 讗驻讬诇讜 讬讜转专 诪讚讗讬 讻讚讻转讬讘 讜讬驻爪专 讘诐 诪讗讚 诪讬讛讜 讘驻专拽 讻讬爪讚 爪讜诇讬谉 诪砖诪注 讚讗讬谉 诪住专讘讬谉 诇讙讚讜诇 讻诇诇 讜讗"讻 注诇 讻专讞讱 讛讗 讚诪注讜讟讜 讬驻讛 讘拽讟谉 拽讗讬讬专讬 讜讗讜诇讬 讚讘讗讚诐 讘讬谞讜谞讬 拽诪讬讬专讬 讜讚讜"拽:


诪讻讗谉 砖讛爪讚讬拽讬诐 讗讜诪专讬诐 诪注讟 讻讜'. 诪讬诇讬 讚讗讘讜转 讛讜讗 讜砖谞讜讬讛 讘诪住讻转 讗讘讜转 讜讛讟注诐 诪驻谞讬 砖诇驻注诪讬诐 讬诪谞注 讛讗讜专讞 诪诇讛讻谞住 讜讛诪拽讘诇 诪诇拽讘诇 讻讚讬 砖诇讗 讬专讘讛 诇讟专讜讞 讗转 讛诪拽讘诇 讜讛谞讜转谉 讜讝讛讜 驻讬' 讛讻转讜讘 砖讗诪专 讗讘专讛诐 诇讗 转专讘讜 诇讟专讜讞 注诇讬 专拽 砖转住注讚讜 注诪讬 驻转 诇讞诐 讜讗讞专 讻讱 转注讘讜专讜 讜拽"诇:


讚讗讬讻讗 讚讜讻转讗 讚拽专讜 诇转讬拽诇讗 拽谞讟讬专讗. 专砖"讬 讛讘讬讗讜 讘讛讬驻讱 讚讗讬讻讗 讚讜讻转讗 讚拽专讜 诇拽谞讟专讗 转讬拽诇讗 讜讻"讛 讘驻专拽 讬砖 讘讻讜专 讜讛讜讗 谞讻讜谉 诇驻专砖 讻讬 砖拽诇 住转诐 讛讜讗 住诇注 讻讚讗诪专讬谞谉 讛转诐 讜讗讬讻讗 讚讜讻转讗 讚拽专讗 诇拽谞讟专讗 砖讛讜讗 诪砖拽诇 讛讙讚讜诇 转讬拽诇讗 住转诐 讜讗讘专讛诐 讗"诇 砖拽诇 住转诐 讛讜爪专讱 诇转转 诇讜 拽谞讟专讬谉 讻讗讜转谉 诪拽讜诪讜转 讚拽专讜 诇拽谞讟专讗 转拽诇讗 住转诐 讗讘诇 诇驻讬 讙讬专住转 住驻专讬诐 讚讛讻讗 讗讬谞讜 诪转驻专砖 讬驻讛 讜拽"诇:


讻转讬讘 拽诪讞 讜讻转讬讘 住讜诇转 讻讜'. 讚拽诪讞 讗讬谞讜 住讜诇转 讻讚讗诪专讬' 讘讗讘讜转 讜诇讗 诪砖诪注 诇讛讜 讚讗转专讜讬讬讛讜 讗诪专 诇诪讛专 讻讚讗诪专讬谞谉 讘讘"专 住讜诇转 诇注讜讙讜转 讜拽诪讞 诇注诪讬诇谉 讻讜' 讚讗"讻 诇讻转讜讘 讜住讜诇转 讘讜讬"讜 讜讛"拽 讻转讬讘 拽诪讞 讜讻转讬讘 住讜诇转 讘诇讗 讜讬"讜 诇驻讬 砖砖专讛 讛讘讬讗讛 拽诪讞 转讞转 住讜诇转 砖讗诪专 讗讘专讛诐 讚讜讚讗讬 讗讘专讛诐 诇讗 讛讬讛 注讬谞讜 爪专讛 砖讛专讬 讗诪专 诪注讟 讜注砖讛 讛专讘讛 讻讚讗诪专讬谞谉 诇注讬诇 讜拽"诇:


讗讘专讛诐 讗讘讬谞讜 讗讜讻诇 讞讜诇讬谉 讘讟讛专讛 讛讬讛 讜砖专讛 讻讜'. 注讬' 讘讝讛 讘讞"讗 讘驻专拽 拽诪讗 讚谞讚讛:


讬讜讚注讬诐 讛讬讜 诪讛"砖 砖砖专讛 讻讜'. 讬专讗讛 诇驻专砖 诇诪"讚 诇讛讜讚讬注 讻讜' 诇讗 讛讬讜 讬讜讚注讬诐 讛诪诇讗讻讬诐 讛讬讻谉 讛讬讗 讗诇讗 砖讗诪专 讻讬 讛讻转讜讘 诇讗 住讬驻专 讻诇 讝讛 讜诇讗 谞讻转讘 讗诇讗 诇讛讜讚讬注 诇谞讜 砖爪谞讜注讛 讛讬转讛 讜诇讗 讘讗转 讘诪拽讜诐 讛讗讜专讞讬诐 注讚 砖讛讜爪专讻讜 诇砖讗讜诇 注诇讬讛 讻讬 讘讗讛诇 讛讬转讛 讜诪"讚 讬讜讚注讬诐 讛讬讜 讻讜' 砖讛诪诇讗讻讬诐 注爪诪诐 诇讗 砖讗诇讜 注诇讬讛 讗诇讗 诇讛讜讚讬注 诇讘注诇讛 砖爪谞讜注讛 讛讬讗 讜诇讞讘讘讛 注诇讬讜 讜诪讗谉 讚讗诪专 讻讚讬 诇砖讙专 诇讛 讻讜住 砖诇 讘专讻讛 讻讚讗诪专讬谞谉 讘驻专拽 砖诇砖讛 砖讗讻诇讜 讜诪砖讙专 讻讜' 讻讬 讛讬讻讬 讚转转讘专讱 讚讘讬转讛讜 注讬讬谉 讘讝讛 砖诐 讜专讗讬转讬 诪讬 砖讛拽砖讛 讜讻讬 诇讗 讛讬讛 诇讜 诇讗讘专讛诐 诇砖讙专 讻讜住 砖诇 讘专讻讛 讜讛讗专讬讱 讘讝讛 讘讚专讻讬诐 讚讞讜拽讬诐 诇讗讬谉 爪讜专讱 讻讬 讙讚讜诇 讘诪诇讗讻讬诐 讛讬讛 讛诪讘专讱 讻讚讗诪专讬' 讛讗讜专讞 讛讜讗 诪讘专讱 讜讛讜讗 讛诪砖讙专 讻讜住 砖诇 讘专讻讛 讻讚讗诪专讬谞谉 讛转诐 讘讛讛讜讗 注讜讘讚讗 讚注讜诇讗 讻专讬讱 专讬驻转讗 讘专讬讱 讻讜' 讗"诇 专讘 谞讞诪谉 诇讬砖讚专 诪专 讻住讗 讚讘专讻转讗 诇讬诇转讗 讻讜' 讜拽"诇:


诇诪讚讛 转讜专讛 讚"讗 讻讜'. 注讬讬谉 讘讚讘专讬 谞"讬 讘讝讛 讜讛专讗"诐 讻转讘 注诇 驻专砖"讬 砖讘讞讜诪砖 讜诇讗砖讛 注诇 讛讗讬砖 讛讜讗 砖讬讘讜砖 讜专讗讬讜转讬讜 砖诐 讘讗专讜讻讛 讜转讜讻谉 讚讘专讬讜 砖讘讗讜 讛谞拽讜讚讜转 诇注拽讜专 讛转讬讘讛 诇讚专讜砖 诪讬谞讬讛 砖讬砖讗诇 讗讚诐 讘讗讜砖驻讬讝讜 讛讬讬谞讜 讚讜拽讗 诇讗讬砖 注诇 讛讗砖讛 讗讘诇 诇讗砖讛 注诇 讛讗讬砖 讗住讜专 讜诪讛 砖砖讗诇讜 诇砖专讛 讗讬"讜 讗讘专讛诐 砖讗谞讬 诪诇讗讻讬诐 讚诇讬转 讘讛讜 讬爪讛"专 讜讗讬谉 讗诇讜 讗诇讗 讚讘专讬 谞讘讬讗讜转 讜转诪讜讛讬谉 讛谉 讚讗讻转讬 拽讜砖讬转 转讜住' 讚讘砖诪注转讬谉 讘诪拽讜诪讛 注讜诪讚转 讚诇诪讛 讘讗讜 讛谞拽讜讚讜转 注诇 转讬讘转 讗诇讬讜 讟驻讬 讛"诇 诇诪谞拽讚 注诇 讗讬讛 砖专讛 砖讛讬讗 注讬拽专 讛砖讗诇讛 砖砖讗诇讜 注诇讬讛 讜谞诇诪讚 诪讬谞讬讛 讚诇讗 讛讬讜 爪专讬讻讬谉 诇砖讗讜诇 注诇讬讛 讗诇讗 诇诇诪讜讚 讚"讗 砖讬砖讗诇 讗讚诐 诇讗讬砖 注诇 讛讗砖讛 讗讘诇 谞拽讜讚讜转 讗讬"讜 诪砖诪注 诇诇诪讜讚 讚"讗 诇砖讗讜诇 诇讗砖讛 注诇 讛讗讬砖 讜讛谞专讗讛 诇拽讬讬诐 讻诇 驻讬专讜砖讬 专砖"讬 砖诇驻谞讬谞讜 砖讘讻讜诇诐 讻转讜讘 讜诇讗砖讛 注诇 讛讗讬砖 讜讛砖转讗 砖驻讬专 讘讗讜 讛谞拽讜讚讜转 注诇 讗讬"讜 讜诪讬讛讜 讛"讛 讚"讗 诇砖讗讜诇 诇讗讬砖 注诇 讛讗砖讛 讚注讬拽专 拽专讗 讘讛诐 拽诪讬讬专讬 讜诪讛 砖讛讘讬讗 讛专讗"诐 专讗讬讛 诇讚讘专讬讜 诇讗住讜专 诇砖讗讜诇 诇讗砖讛 注诇 讛讗讬砖 诪砖讜诐 讚拽讜诇 讘讗砖讛 注专讜讛 诇讗讜 专讗讬讛 讛讬讗 讚讜讚讗讬 诇爪讜专讱 讚讘专 诪讛 诪讜转专 诇讚讘专 注诐 讛讗砖讛 讚讛讗 注诇讬 讚讘专 注诐 讞谞讛 讜讗诇讬砖注 注诐 讛砖讜谞诪讬转 讜诇讗 拽讗诪专 讚讘讜专 讘讗砖讛 讗诇讗 拽讜诇 讘谞讛谞讛 诪拽讜诇讛 讜讚拽讗诪专 讘驻' 讬' 讬讜讞住讬谉 诇讬砖讚专 砖诇诪讗 诇讬诇转讗 诪砖讜诐 讚讗诪专 砖诪讜讗诇 拽讜诇 讘讗砖讛 注专讜讛 讛讬讬谞讜 讚诪讚诪讛 砖讬诇讜讞 砖诇讜诐 诇讗砖讛 诇拽讜诇 讗砖讛 砖诪讘讬讗 讙"讻 诇讬讚讬 讞讘讛 讻讚诪住讬拽 讚讗驻讬' 注诇 讬讚讬 讘注诇讛 讗住讜专 讗讘诇 诇砖讗讜诇 讘讗讻住谞讬讗 诇讗砖讛 注诇 讛讗讬砖 讻讬讜谉 讚讚"讗 讛讜讗 诪拽专讬 诇爪讜专讱 讙"讻 讜诪"砖 讚砖讗谞讬 诪诇讗讻讬诐 讚诇讬转 讘讛讜 讬爪讛"专 讚讗诇"讻 讛讗 讚讛拽砖讜 讘讙诪专讗 注诇 讛转讜住驻转讗 讚诇诪讚讛 讚"讗 讻讜' 诪讛讗 讚讗诪专 讗讬谉 砖讜讗诇讬谉 讘砖诇讜诐 讗砖讛 诇诪讛 诇讗 讛拽砖讜 注诇 讛诪拽专讗 注爪诪讜 讚讻转讬讘 讜讬讗诪专讜 讗诇讬讜 讗讬讛 讙讜' 讗诇讗 注"讻 诇讜诪专 讚砖讗谞讬 诪诇讗讻讬诐 讻讜' 注讻"诇 讗讬谉 讻讗谉 诪拽讜诐 拽讜砖讬讗 讚讛诪拽专讗 讗驻砖专 诇驻专砖讜 砖砖讗诇讜 讗讬讛 砖专讛 讻讚讬 诇讘砖专讛 砖讬讛讬讛 诇讛 讘谉 讗讘诇 注诇 讛转讜住驻转讗 砖讗诪专讛 讚"讗 诇砖讗讜诇 讘讗讻住谞讬讗 砖讗讬谞讜 讗诇讗 砖讗诇转 砖诇讜诐 驻专讬讱 砖驻讬专 诪讚讗诪专 砖诪讜讗诇 讻讜' 讙诐 诪"砖 讛专讗"诐 诪讚讘专讬 讛转讜住驻讜转 讚砖诪注转讬谉 讻讬讜谉 讚砖诇讗 注"讬 讘注诇讛 讗诇讗 讗驻讬' 诇砖讗讜诇 讗讬讛 驻诇讜谞讬转 讗住讜专 讜讻"砖 砖讬砖讗诇 诇讛 讗讬讛 讘注诇讬讱 讜讗"讻 诪讗讬 讜诇讗砖讛 注诇 讛讗讬砖 讻讜' 注讻"诇 讛讗讬 拽"讜 讗讬谉 诇讜 注讬拽专 讚讜讚讗讬 砖诇讗 注诇 讬讚讬 讘注诇讛 讗驻讬' 讗讬讛 驻诇讜谞讬转 讗住讜专 讚诇讗讜 讚"讗 讛讜讗 讜讗讚专讘讛 讗讬讻讗 讞砖讚讗 讗讘诇 诇讗砖讛 注诇 讛讗讬砖 讚"讗 讛讜讗 讜诇讬讻讗 讞砖讚讗 讻诇诇 讜转讜 诇讗 诪讬讚讬 讜讚讜"拽:


讜讞讝专 讛讬讜驻讬 诇诪拽讜诪讜. 讚专砖讜 讙"讻 诪诇砖讜谉 注讚谞讛 诇砖讜谉 注讚讬 讜讬讜驻讬 讜讻"讛 讘讘"专 讜拽"诇:


讚诇讗 诪讜转讬讘 讛拽讚讜砖 讘专讜讱 讛讜讗 讻讜'. 诪驻讬' 讛专诪讘"谉 讜讗谞讬 讝拽谞转讬 讛讜讗 驻讬' 讗讞专讬 讘诇讜转讬 讻讜' 注诪"砖 讜讗讞专讬 讘诇讜转讬 注讘专 讘诪拽讜诐 注转讬讚 讜砖专讛 讙诐 注诇 注爪诪讛 爪讞拽讛 讗讘诇 讛专讗"诐 讻转讘 讛诪驻专砖 砖讬谞讛 讛讻转讜讘 诪驻谞讬 讛砖诇讜诐 砖讛讬讗 讗诪专讛 讘' 讗讞专讬 讘诇讜转讬 讙诐 讜讗讚谞讬 讝拽谉 讜讛诪诇讗讱 砖讬谞讛 讜诇讗 讗诪专 专拽 讜讗谞讬 讝拽谞转讬 讟讜注讛 讚砖讬谞讛 诇讞讜讚 讜拽爪专 诇讞讜讚 讜注讜讚 讚诪诇砖讜谉 讛转讜住驻讜转 讻讜' 注讻"诇 注"砖 讘讗讜专讱 讗讘诇 诪驻专砖"讬 讘讞讜诪砖 诪讜讻讞 讻讚讘专讬 讛专诪讘"谉 砖讛讘讬讗 讚专砖 讚讛讻讗 砖讬谞讛 诪驻谞讬 讛砖诇讜诐 讜讘驻讬' 讜转爪讞拽 砖专讛 讘拽专讘讛 驻讬专砖 砖讛讬转讛 诪住转讻诇转 讘诪注讬讛 讜讗诪专讛 讗驻砖专 讻讜' 讚诇讚讘专讬 讛专讗"诐 砖诇讗 爪讞拽讛 讻诇诇 注诇 注爪诪讛 注"讻 讬讛讬讛 驻讬' 讜转爪讞拽 砖专讛 讘拽专讘讛 讘拽专讘 诇讘讛 讜注"讻 讛谞专讗讛 诇拽讬讬诐 讚讘专讬 讛专诪讘"谉 砖砖专讛 讘砖谞讬讛诐 爪讞拽讛 讜诪讛 砖讛讘讬讗 诇专讝"诇 诇讜诪专 砖砖讬谞讛 诪驻谞讬 讛砖诇讜诐 讜讗谞讬 讝拽谞转讬 讘诪拽讜诐 讜讗讚讜谞讬 讝拽谉 诪砖讜诐 讚讛"诇 诇诪讻转讘 诇诪讛 讝讛 爪讞拽讛 讙讜' 诇讗诪专 讗讞专讬 讘诇讜转讬 讜讛讬讬谞讜 讚拽讗诪专 讚诇讗 诪讜转讬讘 讛拽讘"讛 讘讛讗讬 诇讬砖谞讗 讚拽讗诪专讛 讚讛讬讬谞讜 讗讞专讬 讘诇讜转讬 讗诇讗 讜讗谞讬 讝拽谞转讬 讛讜讗 讘诪拽讜诐 讜讗讚谞讬 讝拽谉 讜砖讬谞讛 诪驻谞讬 讛砖诇讜诐 讜拽"诇:


注砖讛 住注讜讚讛 讻讜'. 注谞讬谉 讛住注讜讚讛 讘讬讜诐 讛讙诪诇讜 诇驻专住诐 讛谞住 谞驻诇讗 砖讛讬转讛 讘转 爪' 讜诇讗 讛驻住讬拽讛 诪诇讛谞讬拽讜 注讚 讬讜诐 讙诪诇讜 讗诇讗 讛讬讜 诪专谞谞讬诐 砖讗讬谉 诪讚专讱 讻诇 讛讗专抓 诇注砖讜转 诪砖转讛 讘讬讜诐 讛讙诪诇 讗诇讗 砖注砖讛 讻谉 诇讛注诪讬讚 讚讘专讬讜 砖谞注砖讛 诇讜 谞住 讜讗讬谞讜 讻谉 讗诇讗 砖讛讘讬讗讜 讗住讜驻讬 讻讜' 讜讗诪专 砖讻诇 讗讞转 讛讘讬讗讛 讘谞讛 讜诇讗 讛讘讬讗讛 诪谞讬拽转讛 讗驻砖专 砖注砖讜 讻谉 讚专讱 专讬谞讜谉 讜讛讬转讜诇 诇讜诪专 转谞讬拽 讗转 讘谞讬 砖讗讬谉 诪谞讬拽转谉 注诪讬 讜讛拽讘"讛 转讘注 注诇讘讜谞讛 讜谞驻转讞讜 砖谞讬 讚讚讬讛 讻讜' 讜注讚讬讬谉 讛讬讜 诪专谞谞讬诐 讜讗讜诪专讬诐 讗诐 砖专讛 讛讘转 转砖注讬诐 讻讜' 讚讘专讬诐 讗诇讜 讻诪讜 砖讛诐 驻住讜拽 讛讜讗 讘驻' 诇讱 诇讱 讜讗讘专讛诐 讗诪专诐 讗诇讗 砖讚专砖讜讛讜 讻讗谉 砖讗诪专诐 讘讚专讱 讛转讬诪讛 砖讻讱 讬讗诪专讜 诇讬爪谞讬 讛讚讜专 讚讗祝 讗诐 砖专讛 讘转 爪' 转诇讚 [讗讘诇] 讗讘专讛诐 讛讬讗讱 讬讜诇讬讚 诇诪讗讛 讚讗诇"讻 诇诪讛 讛拽驻讬讚 讛拽讘"讛 注诇 砖专讛 讜诇讗 注诇 讗讘专讛诐 讜讗诪专 诪讬讚 谞讛驻讱 拽诇住转专 讻讜' 谞专讗讛 砖讝讛 讛讬讛 诪讬讚 讗讞专 讛讙诪诇转讜 讗讘诇 拽讜讚诐 讝讛 诇讗 讛讬讛 拽诇住转专 驻谞讬讜 讚讜诪讛 诇砖诇 讗讘讬讜 讗讘诇 讛专讗"诐 驻讬' 讚讘专讬 专砖"讬 砖讘砖注转 讛讬爪讬专讛 讘注讜讚 砖讛讬讛 讬爪讞拽 讘诪注讬 讗诪讜 谞讚诪讛 诇讗讘专讛诐 讜讛讜讗 注"驻 诪讚专砖 讛转谞讞讜诪讗 注"砖 讜讗诪专讜 驻转讞讜 讻讜诇诐 讜讗诪专讜 讗讘专讛诐 讛讜诇讬讚 讻讜' 诪讬转讜专讗 讚拽专讗 拽讚专讬砖 诇讬讛 讜讻"讻 讘转谞讞讜诪讗 注"砖 讜拽"诇:


讜讛讜讛 讝拽谞讛. 拽"拽 讚讻讘专 讻转讬讘 讘讗谞砖讬 住讚讜诐 诪谞注专 讜注讚 讝拽谉 讜讻转讬讘 讜讗讘讬谞讜 讝拽谉 讜讘讗讘专诐 讙讜驻讬讛 讻转讬讘 讜讗讚讜谞讬 讝拽谉 讜讗讘专讛诐 讜砖专讛 讝拽谞讬诐 诪讗讬 讗讜诇诪讬讛 讛讗讬 拽专讗 讜讗讘专讛诐 讝拽谉 诪讻诇 讛谞讬 拽专讗讬 讜讬"诇 讚讜讚讗讬 讛讝拽谞讛 注"砖 专讜讘 砖谞讬诐 讛讬讛 讻讘专 讘注讜诇诐 讗诇讗 砖诇讗 讛讬讛 讘注讜诇诐 讛讝拽谞讛 讛谞讬讻专转 讘诇讬讘讜谉 砖讬注专 讜讚讘注讬 诪砖转注讬 讘讛讚讬 讗讘专讛诐 讻讜' 讜注"讝 讘拽砖 专讞诪讬诐 诇讛讬讜转 讛讝拽谞讛 谞讬讻专转 讘诇讬讘讜谉 砖讬注专 讜讚专讬砖 诇讛 诪讚讻转讬讘 讜讗讘专讛诐 讝拽谉 讘讗 讙讜' 讚讻讘专 讻转讬讘 诪拽讜讚诐 砖谞讜诇讚 讬爪讞拽 讜讗讚谞讬 讝拽谉 讜讗讘专讛诐 讜砖专讛 讝拽谞讬诐 砖讛讬讛 讗讝 讗讘专讛诐 讘谉 拽' 砖谞讛 讗讘诇 讛讗讬 拽专讗 讜讗讘专讛诐 讝拽谉 讘讗 讙讜' 讛讬讛 讗讞专讬 讝讛 诇驻讬 砖讛讬讛 讗讝 讬爪讞拽 讙诐 讘讞转讬诪转 讝拽谉 讜诪讗谉 讚讘注讬 诇诪砖转注讬 讻讜' 讜注"讻 讘拽砖 讗讘专讛诐 专讞诪讬诐 砖讬讛讬讛 诇讜 讛讝拽谞讛 讘诇讬讘讜谉 砖讬注专 讜拽"诇:


讗转讗 讬注拽讘 讻讜'. 诇驻讬 砖诇讗 讛讝讻讬专 讻讗谉 砖拽专讗 讗讜转讜 讻诪讜 砖讛讝讻讬专 讘驻' 讛拽讜讚诪转 诇驻讬 砖讛讗诪讬专讛 砖讗讘讬讜 讞讜诇讛 讛讬讗 注爪诪讛 讛拽专讬讗讛 砖谞转讞讚砖 讘讗讘讬讜 讛讞讜诇讬 拽讜讚诐 诪讬转讛 讚讘专 砖诇讗 讛讬讛 讘讗 诇注讜诇诐 讜讛讜讗 讻讚讬 诇讘专讱 讘谞讬讜 讜讬爪讜讛 讗讜转谉 讻驻专砖"讬 讜拽"诇:


讙' 讞诇讗讬诐 讞诇讛 讗诇讬砖注. 讗驻砖专 砖讚专砖讜 讻谉 诪讙' 诇砖讜谞讜转 讘讛讗讬 拽专讗 讞诇讛 讗' 讗转 讞诇讬讜 讘' 讗砖专 讬诪讜转 讙' 讜讻"讻 讘驻讬' 专砖"讬 讘驻' 讞诇拽 讜诇讗 诪爪讗谞讜 讘讜 砖讜诐 注讜谉 诇转诇讜转 讞诇讬讜 专拽 讘砖转讬诐 讗诇讜 砖讚讞驻讜 诇讙讞讝讬 讜砖讙讬专转 讚讜讘讬诐 讻讜' 讜拽"诇:





诪讛专"诐

讘转讜住' 讚"讛 讜讗诇讜 讗讜讻诇讬谉 讜讻讜' 诪砖讜诐 讚讗讬讬专讬 讜讻讜'. 诇驻讜诐 专讬讛讟讗 诪砖诪注 讚拽砖讛 诇转讜住' 诇诪讛 拽转谞讬 诪谉 讛转讜专讛 讬讜转专 诪讘讻诇 诪拽讜诪讜转 讘诪砖谞讛 讜转讬专抓 诪砖讜诐 讚讗讬讬专讬 诇注讬诇 讜讻讜' 讗讘诇 讗"讗 诇讜诪专 讻谉 讚讛讗 诇拽诪谉 讘讙诪专讗 (讘讘讗 诪爪讬注讗 讚祝 爪"讙) 诪讬砖讘讛 讛讙诪专讗 诇讬砖谞讗 讚诪谉 讛转讜专讛 砖讗讬谞讜 诪讬讜转专 讚讗转讗 诇讗砖诪讜注讬' 讚讬砖 讗讜讻诇讬谉 诪讛诇讻讜转 诪讚讬谞讛 讻讙讜谉 砖讜诪专讬 驻讬专讜转 注"砖 注"讻 爪专讬讱 诇讜诪专 讚拽砖讛 诇转讜住' 注讟讬驻转 讛讜讬"讜 讚讜讗诇讜 讗讜讻诇讬谉 讗诪讗讬 拽讗讬 讚诪砖诪注 讜讗诇讜 讗讜讻诇讬谉 诪谉 讛转讜专讛 诪砖讗"讻 讗讜转谉 讚拽转谞讬 诇注讬诇 诪诪谞讜 讜讗讬谉 诇讛拽砖讜转 讗"讻 诪谞讗 诇讛 诇讛讙诪专讗 讚讗转讗 诇讗砖诪讜注讬谞谉 讚讬讜拽讗 讚砖讜诪专讬 驻讬专讜转 砖讗讜讻诇讬谉 诪讛诇讻讜转 诪讚讬谞讛 讚诇诪讗 讗讙讘 讚谞拽讟 诇注讬诇 砖讛驻讜注诇讬诐 讗讜讻诇讬谉 注"讬 砖驻住拽讜 诇讛诐 诪讝讜谞讜转 讗讜 注"讬 诪谞讛讙 谞拽讟 讛讻讗 诪谉 讛转讜专讛 讻诪讜 砖讻转讘讜 讛转讜住' 讛讻讗 诪砖讜诐 讚讗"讻 讛讜讛 拽砖讛 讛转谞讗 诪讗讬 讗转讗 诇讗砖诪讜注讬谞谉 诪讗讬 讚拽转谞讬 诇注讬诇 诪讝讛 讻讘专 讚拽转谞讬 讘砖讘讬诇 讝讛 讬转讜专讗 讚诪谉 讛转讜专讛 讚讘砖诇诪讗 注讟讬驻转 讛讜讬"讜 砖讻转讘讜 讛转讜住' 讚转谞讬 讗讙讘 诇注讬诇 诪砖讜诐 讚讚专讱 讛诇砖讜谉 诇砖谞讜转 讻谉 诇讛讜住讬祝 讜讬"讜 讗讙讘 讚讘专讬诐 讛砖谞讜讬诐 诪拽讜讚诐 讝讛 讗讘诇 讬转讜专讗 讗讬谉 讚专讱 诇砖谞讜转 讘砖讘讬诇 讻讱 讗诇讗 讚讬谞讗 讗转讗 诇讗砖诪讜注讬谞谉 诪讚讬讜拽讗 讚砖讜诪专讬 驻讬专讜转 讗讜讻诇讬谉 讘砖注转 砖诪讬专转谉 诪讛诇讻讜转 诪讚讬谞讛:


讛"讛 讘诪讞讜讘专 讘砖注转 讙诪专 诪诇讗讻讛 驻讬专讜砖 砖讗讬谉 爪专讬讻讬谉 诇拽专拽注 讜讻讜'. 专"诇 诇讗驻讜拽讬 诪驻讬专讜砖 专砖"讬 讚诪砖诪注 诪诇砖讜谞讜 砖讻诇 讝诪谉 砖转讜诇砖谉 讗驻讬' 爪专讬讱 注讚讬讬谉 诇拽专拽注 讗讜讻诇:





讞讻诪转 砖诇诪讛

讙诪' 讚讗讬讻讗 讚讜讻转讗 讚拽专讜 诇讬讛 诇转讬拽诇讗 讻讜' 讻爪"诇 讜谞"讘 诇转讬拽诇讗 驻讬' 诇砖拽诇:


砖诐 讗讘专讛诐 讘谉 诪讗转 砖谞讛 讻讜' 谞"讘 讗注"驻 讚讻"砖 讛讜讗 讗诇讗 讻诇讜诪专 砖谞讬讛诐 讻讗讞转 诪讬 讬讻讜诇 诇讛讬讜转 讜讚讜"拽:


专砖"讬 讘讚"讛 讻讬 诪讜专讚讬讗 讚诇讘专讜转 讻讜' 谞诪讞拽 讜爪"诇 诇讘专讜转 砖诐 讛谞讛专 讜讛住"讚:


转讜住' 讘讚"讛 诇诪讛 谞拽讟 讻讜' 注诇 讗讬讜 砖专讛 讻讜' 谞"讘 讜注"讝 讬砖 讟注诐 诇诪讛 诇讗 谞拽讜讚 注诇 诇诪"讚 讜讛讬讬谞讜 讚讜专砖讬诐 讛讻转讘 讙诇讬讜谉:





专砖"砖

讙诪专讗 讚讗讬讻讗 讚讜讻转讗 讚拽专讬 诇讬讛 诇拽谞讟讬专讗 转拽诇讗. 讻爪"诇. 讜讻诪讜 砖讛讜讗 讘专砖"讬 讜讻"讛 讛讙讬专住讗 讘讘讻讜专讜转 讜注讞"讗 讗讻谉 讘专砖"讬 砖诐 讗讬转讗 讻诪讜 砖讛讜讗 讘讙诪专讗 诇驻谞讬谞讜 讻讗谉:



讙诪' 砖诐 讜讗"诇 讻讗讞讚 讜讻砖谞讬诐 诪讘讛"注 讻讜'. 谞"诇 讚讛讜' 诪谉 讜讻砖谞讬诐 讛讜讗 讜' 讛诪讞诇拽 讜讻讗诇讜 讗诪专 讗讜 讻砖谞讬诐 讜专"诇 讚讻驻诇 诇讜 砖讻专讜 讻砖谞讬 驻讜注诇讬诐 讜讛讜讗 诇专讘讜转讗 讚讞讻诪讬诐 讚讗驻"讛 砖诪讬谉 讘讘讬谞讜谞讬 讜诇讗 讻讛驻讞讜转:



专砖"讬 讚"讛 拽谞讟专讬. 诪讗讛 诪谞讛. 讜砖诐 讘讘讻讜专讜转 驻讬' 诪讗讛 住诇注讬诐 讜讻讘专 讛注讬专 注"讝 讘讞"讗 砖诐:





讛讙讛讜转 讬注讘"抓

讙诪' 诪讻讗谉 砖讛讗砖讛 爪专讛 讻讜'. 谞"讘 讜诇驻讬 砖讛讻讬专 讘讛 讗讘专讛诐 砖注讬谞讛 爪专讛 诇驻讬讻讱 讗诪专 诇讛 讘转讞诇讛 拽诪讞 讻驻讬 诪讚转讛. 诪"诪 讗诪专 讙诐 住讜诇转 诇讘住讜祝 讻诇讜诪专 讛讘专讬专讛 讘讬讚讱 讗诐 拽诪讞 讗诐 住讜诇转. 注砖讬 讻专爪讜谞讱 讜讗砖专 讬砖专 讘注讬谞讬讱 转注砖讬:


转讜住' 讚"讛 驻转 讻讜' 讜诇讗 驻转 砖诇 拽讟谞讬转. 谞状讘 讚讗讬谞讜 诪讗讻诇 讗讚诐 讻讚讗讬转讗 讘注讬专讜讘讬谉 [驻状讗 讗壮 注状砖]:





讘谉 讬讛讜讬讚注

诪执讻旨指讗谉 砖讈侄诪旨职住指专职讘执讬谉 诇职拽指讟指谉 讜职讗值讬谉 诪职住指专职讘执讬谉 诇职讙指讚讜止诇 (讘专讗砖讬转 讬讟, 讙). 讛拽砖讜 讛诪驻专砖讬诐 讝"诇 讚讛讜讛 诇讬讛 诇诪讬诪专 '诪执讻旨指讗谉 讚旨职讗值讬谉 诪职住指专职讘执讬谉 诇职讙指讚讜止诇 讗植讘指诇 诪职住指专职讘执讬谉 诇职拽指讟指谉' 讻驻讬 住讚专 讛诪拽专讗讜转 讚讬诇讬祝 讛谞讬 转专讬 诪讬诇讬 讚讛讗 拽专讗 讚'讻值旨谉 转址旨注植砖侄讉讛' (讘专讗砖讬转 讬讞, 讛) 拽讚讬诐 诇拽专讗 砖诇 '讜址讬执旨驻职爪址专 讘指旨诐 诪职讗止讚' (讘专讗砖讬转 讬讟, 讙).
讜谞专讗讛 诇讬 讘住"讚 讛讗 讚谞拽讬讟 讛讻讬 诪砖讜诐 讚讛讛讜讗 拽专讗 砖诇 讜职讻值谉 转址旨注植砖侄讉讛 诇讞讜讚讬讛 诇讗讜 诪砖诪注 诪讬谞讬讛 讚讗讬谉 诪住专讘讬谉 诇讙讚讜诇 讚诇注讜诇诐 讬讻讜诇 讗讚诐 诇住专讘 诇讙讚讜诇 讜诇讗 注讘讬讚 讘讝讛 砖诇讗 讻讛讜讙谉 讜讛讗 讚诇讗 住专讘讜 讛诪诇讗讻讬诐 讗诇讗 讗诪专讜 '讻值旨谉 转址旨注植砖侄讉讛' 讝讛 讛讬讛 诪爪讚 注谞讜讛 讬转讬专讛 讚讛讜讛 讘讛讜 讗祝 注诇 讙讘 讚砖讜专转 讚专讱 讗专抓 讬讻讜诇讬谉 诇住专讘 诇讙讚讜诇 讗讘诇 诪讻讞 驻住讜拽 砖诇 '讜址讬执旨驻职爪址专 讘指旨诐 诪职讗止讚' 讚诪爪讬谞讜 讚住专讘讜 砖诪注讬谞谉 讚诪住专讘讬谉 诇拽讟谉 讜讛讗 讚诇讗 住专讘讜 讙讘讬 讗讘专讛诐 讗讘讬谞讜 注"讛 诪砖讜诐 讚讗讬谉 诪住专讘讬谉 诇讙讚讜诇 讚讗讬 诪砖讜诐 讚讛讬讜 谞讜讛讙讬谉 讘注谞讜讛 讙诐 诇诇讜讟 诇讗 讛讬讜 诪住专讘讬谉 讚讗祝 注诇 讙讘 讚讛讜讛 拽讟谉 诪讗讘专讛诐 讗讘讬谞讜 注"讛 注诐 讻诇 讝讛 讛注谞讬讜 讗讬谞讜 诪驻专讬砖 讘讬谉 讙讚讜诇 诇拽讟谉 讜诇讙讘讬 讻讜诇讬 注诇诪讗 诪转谞讛讙 讘注谞讜讛 讜讻诪讜 砖讗讜诪专讬诐 讜职谞址驻职砖执讈讬 讻职旨注指驻指专 诇址讻旨诇 转执旨讛职讬侄讛 讜讻谉 讗转诪专 讘注谞讜讛 诪职讗止讚 诪职讗止讚 讛直讜值讬 砖职讈驻址诇 专讜旨讞址 讘旨执驻职谞值讬 讻旨指诇 讗指讚指诐.
讜注讜讚 谞专讗讛 诇讬 讘住"讚 讚讬诇驻讜转讗 讚诪住专讘讬谉 诇拽讟谉 讚谞驻拽讗 诪谉 驻住讜拽 '讜址讬执旨驻职爪址专 讘指旨诐' 讗诇讬诪讗 讚拽专讗 诪驻讜专砖 讛讜讗 '讜址讬执旨驻职爪址专 讘指旨诐' 讗讱 诪讛 砖讗诪专 讗讬谉 诪住专讘讬谉 诇讙讚讜诇 诪谉 驻住讜拽 '讻值旨谉 转址旨注植砖侄讉讛' 讗讬谞讛 讬诇驻讜转讛 讞讝拽讛 讚讬砖 诇讜诪专 讗讬谉 讛讻讬 谞诪讬 讘转讞诇讛 住专讘讜 讜讛讻转讜讘 拽讬爪专 讜诇讗 驻讬专砖 诇讛讚讬讛 诪讛 砖住讬专讘讜 讘转讞诇讛 砖讻谉 讚专讻讜 砖诇 诪拽专讗 讘讻诪讛 诪拽讜诪讜转 诇拽爪专 讜讗讬谞讜 诪驻专砖 讻诇 讛讚讘专讬诐 诇讛讚讬讛 讜诇讻谉 讛拽讚讬诐 讛讗讬 讬诇驻讜转讗 讚诪住专讘讬谉 诇拽讟谉 讚讛讬讗 讗诇讬诪讗 讟驻讬.



诪执讻旨指讗谉, 砖讈侄爪旨址讚旨执讬拽执讬诐 讗讜止诪职专执讬诐 诪职注址讟 讜职注讜止砖讉执讬诐 讛址专职讘旨值讛 (讘专讗砖讬转 讬讞, 讛). 讗讬谉 诇讛拽砖讜转 讗诪讗讬 注讘讚 讗讘专讛诐 讗讘讬谞讜 注"讛 讛讻讬 讜诇讗 讞砖 讚讬诇诪讗 讛诐 谞讞驻讝讬诐 诇讬诇讱 讜专拽 诪砖讜诐 讚讗诪专 诇讜 '讜职讗侄拽职讞指讛 驻址转 诇侄讞侄诐' 砖讗讬谉 爪专讬讱 诇讛转注讻讘 讘讝讛 诇讗 住讬专讘讜 诇讙讚讜诇 讜讗诪专讜 '讻值旨谉 转址旨注植砖侄讉讛' 讜讗讬讱 讛讜讗 讬注砖讛 注住拽 讛专讘讛 砖诇 砖讞讬讟讛 讜讘讬砖讜诇 砖爪专讬讱 诇讛转注讻讘 讗爪诇讜 讝诪谉 讛专讘讛? 讜讛讬讬谞讜 讻讬 讛讜讗 讛讬讛 讞讻诐 讜诪讘讬谉 讜讬讚注 诪讚讘专讬讛诐 讚讗讬谉 谞讞驻讝讬诐 诇讬诇讱 讚讗诐 讻谉 讛讬讛 诇讛诐 诇讛讜讚讬注讜 讘驻讬专讜砖 砖讛诐 谞讞驻讝讬诐 讻讚讬 砖讬诪讛专 诇讛讘讬讗.
讜诪讛 砖讗诪专 专职砖讈指注执讬诐 讗讜止诪职专执讬诐 讛址专职讘旨值讛 讜址讗植驻执诇旨讜旨 诪职注址讟 讗值讬谞指诐 注讜止砖讉执讬诐 爪专讬讱 诇讛讘讬谉 诪讛讜 讝讛 讛诪注讟 砖讛讬讛 诇讜 诇注驻专讜谉 诇注砖讜转 讜诇讗 注砖讛? 讜谞专讗讛 诇讬 讞讚讗 砖讘拽砖 拽谞讟专讬谉 讜诇讗 注讜讚 讗诇讗 诇讗 专爪讛 砖讬砖拽讜诇 诇讜 讛拽谞讟专讬谉 讛讻诇 讘驻注诐 讗讞转 讗诇讗 专爪讛 砖讬砖拽诇诐 讗专讘注讛 诪讗讜转 驻注诪讬诐 讻讚讬 诇讛专讜讜讬讞 讛讛讻专注讜转 (讘专讗砖讬转 讻讙, 讟讜).



诪执讻旨指讗谉, 砖讈侄讛指讗执砖旨讈指讛 爪指专指讛 注值讬谞侄讬讛指 讘旨指讗讜止专职讞执讬诐 讬讜止转值专 诪执谉 讛指讗执讬砖讈 (讘专讗砖讬转 讬讞, 讜). 诪拽砖讬诐 驻砖讟 讛讻转讜讘 诪讜专讛 讛讜讗 讗诪专 '拽侄诪址讞' 讜讛讬讗 讗诪专讛 '住止诇侄转' 讜讗诐 讻谉 讛讬讛 诇讛 注讬谉 讬驻讛?
讜谞专讗讛 诇讬 讘住"讚 讚讘诇讗讜 讛讻讬 拽砖讗 讻讬讜谉 讚讗讘专讛诐 讗讘讬谞讜 讛讬讛 诇讜 注讬谉 讟讜讘讛 讗诪讗讬 诇讗 讗诪专 '住止诇侄转'? 讜讬砖 诇转专抓 拽讜砖讬讗 讝讜 砖讬讚注 讚砖专讛 讬砖 诇讛 注讬谉 讟讜讘讛 讜讗讬谉 注讬谞讬讛 爪专讛 讘讗讜专讞讬诐 诇讻谉 讗诪专 '拽侄诪址讞' 讻讚讬 砖转讗诪专 '住止诇侄转' 讜讘讝讛 转转讘专专 注讬谉 讟讜讘讛 砖诇讛 讜诇驻讬 讝讛 诪讜讻专讞 诇讜诪专 讚讗砖讛 讚注诇诪讗 注讬谞讬讛 爪专讛 讚讗诐 讻诇 讗砖讛 讬砖 诇讛 注讬谉 讟讜讘讛 诪讛 讞讬讚讜砖 讬砖 讘诪讚转讛 砖诇 砖专讛 讻讚讬 砖讘讗 诇讘专专 讗讘专讛诐 讗讘讬谞讜 讗讜转讛 讘讚讘专 讝讛 诪讗讞专 讚讗讬讻讗 注讬谉 讟讜讘讛 讘讻诪讛 讜讻诪讛 谞砖讬诐 讚注诇诪讗.
讜谞专讗讛 诇讬 诇驻专砖 讛讟注诐 讘谞砖讬 讚注诇诪讗 讚注讬谞讬讛诐 爪专讛 讘讗讜专讞讬谉 诪砖讜诐 讚谞砖讬诐 讚讘专谞讬讜转 讜诇讻谉 讬砖 诇讛 转讗讜讛 诇讚讘专 注诐 讘注诇讛 讛专讘讛 讜拽砖讛 诇讛 讛讻谞住转 讗讜专讞讬谉 诇讘讬转讛 讚讗讝 讗讬谞讛 讬讻讜诇讛 诇讛专讘讜转 讘讚讘专讬诐 注诐 讘注诇讛 讻专爪讜谞讛 讜注诇 讻谉 注讬谞讬讛 爪专讛 讘讗讜专讞讬谉 讻讚讬 砖诇讗 讬专讙讬诇讜 诇讘讜讗 诇讘讬转讛.



讗址讘职专指讛指诐 讗指讘执讬谞讜旨 讗讜止讻值诇 讞只诇指讬讜 讘旨职讟指讛殖专指讛 讛指讬指讛, 讜职砖讉指专指讛 讗执诪旨值谞讜旨 讗讜止转讜止 讛址讬旨讜止诐 驻旨值专职住指讛 谞执讚旨指讛 (讘专讗砖讬转 讬讞, 讟). 讛谞讛 讘讝讛 谞专讗讛 诇讬 讘住"讚 讛讟注诐 砖讗诪专 诇讛 诇讜砖讬 讜注砖讬 注讜讙讜转 讚讛讻讜谞讛 砖转讛讬讛 诪转讞讬诇转 讛诇讬砖讛 注讚 讙诪专 讛讗驻讬讛 注诇 讬讚讛 讜讻诪讜 砖讻转讘 专讘讬谞讜 诪讛专"诐 讗诇砖讬讱 讝"诇 讛讬讬谞讜 讻讬 讗祝 注诇 讙讘 砖讛讜讗 专讜爪讛 讘诪讛讬专讜转 讜讗诐 讻谉 讜讚讗讬 讬讜转专 讟讜讘 砖讬住讬讬注讜 讛砖驻讞讜转 讘注住拽 讝讛 注诪讛 讻讚讬 砖讬讛讬讛 诪讛讬专讜转 讟驻讬 讗讱 讛讜讗 讗讜讻诇 讞讜诇讬谉 讘讟讛专讛 讜讞砖砖 驻谉 讛砖驻讞讜转 讬驻专住讜 谞讚讛 讜讬讟诪讗讜 讛注讬住讛 讗讘诇 诪砖专讛 诇讗 讞砖 讻讬 讬讜讚注讛 砖诇讗 驻专住讛 谞讚讛 注讚讬讬谉 诪讬诇讚讜转讛 诇讻讱 专爪讛 砖讬讛讬讛 讻诇 讛注住拽 讘讬讚讛 讚讜拽讗.



讗侄诇旨指讗 诪址讗讬 '讘指讗止讛侄诇'? 讻旨职讚值讬 诇职讞址讘旨职讘指讛旨 注址诇 讘旨址注职诇指讛旨 (讘专讗砖讬转 讬讞, 讟). 讛拽砖讛 讛专讘 驻转讞 注讬谞讬诐 讚讛讜讛 诇讬讛 诇诪讬诪专 讗侄诇旨指讗 诪址讗讬 '讗址讬值旨讛 砖指讉专指讛 讗执砖职讈转侄旨讱指'?
讜谞专讗讛 诇讬 讘住"讚 讚转诇诪讜讚讗 诪拽砖讛 注诇 转砖讜讘转 讗讘专讛诐 讗讘讬谞讜 注"讛 砖讗诪专 '讛执谞值旨讛 讘指讗止讛侄诇' 诪讛 讛砖讬讘 讘讝讛 注诇 砖讗诇转 '讗址讬值旨讛 砖指讉专指讛 讗执砖职讈转侄旨讱指' 讻讬 讛砖讜讗诇 讬讜讚注 砖讛讬讗 讘讗讛诇 讜讗讬谞讛 注讜诪讚转 讘讞讜抓 讚旨职讻指诇 讻指旨诇 讻职旨讘讜旨讚指旨讛 讘址转 诪侄诇侄讱职 驻职旨谞执讬诪指讛 讜专拽 砖讜讗诇 讘讗讬讝讛 讗讛诇 讛讬讗 讗诐 讘讝讛 砖诇驻谞讬讛诐 讗讜 讘砖谞讬 讗讜 讘讗讛诇 讘谞讬 讗讚诐 讗讞专讬诐, 讻讬 讗讜转讜 讝诪谉 诇讗 讛讬讛 诇讛诐 讘转讬诐 讗诇讗 讻讜诇诐 讬讜砖讘讬 讗讜讛诇讬诐 讛诐 讜注诇 讻谉 转砖讜讘讛 砖诇 '讛执谞值旨讛 讘指讗止讛侄诇' 谞专讗讬转 拽专讛 讻砖诇讙 砖讛讬讛 爪专讬讱 诇住讬讬诐 讛诪拽讜诐 诇讜诪专 讘讗讬讝讛 讗讛诇 讛讬讗 讚注诇 讝讛 讛讬转讛 讻讜谞转 讛砖讜讗诇 砖讛讜讗 讬讜讚注 砖讛讬讗 讘讗讛诇 讜讗讬谞讛 注讜诪讚转 讘讞讜抓 讘专砖讜转 讛专讘讬诐.
讜转讬专抓 转诇诪讜讚讗 讻讬 讗讘专讛诐 讗讘讬谞讜 讛讘讬谉 砖讗讬谉 讛砖讜讗诇 专爪讜谞讜 诇讬讚注 讘讗讬讝讛 讗讛诇 讛讬讗 讬讜砖讘转 讚诪讛 诇讜 诇讬讚注 讝讗转 讜诇讗 讛讬转讛 讛砖讗诇讛 诇爪讜专讱 讻诇诇 讗诇讗 砖讗诇 讻谉 讻旨职讚值讬 诇职讞址讘旨职讘指讛旨 注址诇 讘旨址注职诇指讛旨 讜讗讬谉 讛砖讜讗诇 专讜爪讛 转砖讜讘讛 注诇 砖讗诇转讜 讗讱 诪砖讜诐 讚专讱 讗专抓 讛砖讬讘 转砖讜讘讛 讝讜 诇砖讜讗诇 诇讻讱 诇讗 讛讜爪专讱 诇讛讗专讬讱 诇驻专砖 讘讗讬讝讛 讗讜讛诇 讬讜砖讘转 讗诇讗 讛砖讬讘 讘拽爪专讛 '讛执谞值旨讛 讘指讗止讛侄诇' 诪讗讞专 砖讛讘讬谉 砖讛砖讜讗诇 诇讗 砖讗诇 讻谉 讻讚讬 诇拽讘诇 转砖讜讘讛 讜专拽 砖讗诇 讻谉 讻讚讬 诇讞讘讘 讗转 砖专讛 注诇 讗讘专讛诐 讗讘讬谞讜.



诇指诪旨指讛 谞指拽讜旨讚 注址诇 '讗址讬讜止' 砖讈侄讘旨职'讗值止诇指讬止讜止'? 诇执诪旨职讚指讛 转旨讜止专指讛 讚旨侄专侄讱职 讗侄专侄抓, 砖讈侄讬旨执砖讈职讗址诇 讗指讚指诐 讘旨职讗址讻职住址谞职讬指讗 砖讈侄诇旨讜止 (讘专讗砖讬转 讬讞, 讟). 拽砖讛 讛讚专讱 讗专抓 讛讜讗 砖讬砖讗诇 注诇 讘注诇 讛讘讬转 讜讻讗谉 砖讗诇讜 讘讗砖转讜! 讜注讜讚 讗讬讱 讬讚注谞讜 讝讛 诪谉 谞拽讜讚讜转 砖讬砖 注诇 '讗址讬讜止'?
讜谞专讗讛 诇讬 讘住"讚 讗祝 注诇 讙讘 讚讛讚专讱 讗专抓 讛讜讗 砖讬砖讗诇 讘讘注诇 讛讘讬转 诇讜诪专 '讗址讬讜止' 讜讛讬讻讗 讚讘注诇 讛讘讬转 讬讜砖讘 诇驻谞讬 讗讜专讞 讚诇讗 砖讬讬讱 诇讜诪专 '讗址讬讜止' 讗讝 讬砖讗诇 讘讗砖转讜 诇讜诪专 诇讜 '讗址讬值旨讛 讗执砖职讈转侄旨讱指' 讜讝讛讜 讻讘讜讚讜 讜讻讗诇讜 砖讗诇 讘讜 讜讗诪专 '讗址讬讜止' 讜讻谉 讻讗谉 讗讘专讛诐 讗讘讬谞讜 注"讛 讛讬讛 讬讜砖讘 诇驻谞讬讛诐 讜诇讗 砖讬讬讱 诇讜诪专 '讗址讬讜止' 讜讛讜讻专讞讜 诇讜诪专 '讗址讬值旨讛 砖指讉专指讛 讗执砖职讈转侄旨讱指' 讚讗讝 讻讗诇讜 讗诪专讜 '讗址讬讜止' 谞诪爪讗 讗诪专讜 '讗址讬值旨讛' 讘诪拽讜诐 '讗址讬讜止' 诇讻讱 谞指拽讜旨讚 注址诇 '讗址讬讜止' 砖讈侄讘旨职'讗值止诇指讬止讜止' 诇专诪讜讝 讚讗诪专讜 讗址讬值旨讛 讻讗诇讜 讗诪专讜 讗址讬讜止.



讗址讞址专 砖讈侄谞旨执转职讘旨址诇旨指讛 讛址讘旨指砖讉指专 讜职专址讘旨讜旨 讛址拽旨职诪指讟执讬谉, 谞执转职注址讚旨值谉 讛址讘旨指砖讉指专 讜职谞执转职驻旨址砖旨讈职讟讜旨 讛址拽旨职诪指讟执讬谉 讜职讞指讝址专 讬止驻执讬 诇执诪职拽讜止诪讜止. 拽砖讛 诪讛 讟注诐 讬砖 讘转诇讜谞讛 讝讜 讜诪讛 砖讬讬讻讜转 诇讝讛 诪讛 砖讗诪专讛 讜址讗讚止谞执讬 讝指拽值谉(讘专讗砖讬转 讬讞, 讬讘)?
讜谞专讗讛 诇讬 讘住"讚 讻讬 讻驻讬 讛讟讘注 讗讬砖 讝拽谉 砖讘砖专讜 讻讞讜砖 讜讬砖 诇讜 讗砖讛 讬驻讛 诪讗讚 讜讘讞讜专讛, 转转讙讗讛 注诇讬讜 讜讙诐 讛讜讗 讬讘讜砖 诪诪谞讛 讜注诇 讝讛 讛转诇讜谞谞讛 砖专讛 讗诪谞讜 注"讛 砖讛讬讗 讞讝专讛 诇讬诇讚讜转讛 讜讬讜驻讬讛 讜讛讜讗 谞砖讗专 讝拽谉 讛谞讛 注转讛 讞讜砖砖转 砖诪讗 讬讞砖讜讘 讘诇讘讜 砖讗谞讬 诇讘讬 讙住 讜诪转讙讗讛 注诇讬讜 讜讻讘讜讚讜 拽诇 讘注讬谞讬 讜讛讬讛 诪谉 讛专讗讜讬 砖讙诐 讛讜讗 讬讞讝讜专 诇讘讞专讜转讜 讜诇讻谉 讗诪专 讛拽讚讜砖 讘专讜讱 讛讜讗 诇讗讘专讛诐 讗讘讬谞讜 诇指诪指旨讛 讝侄旨讛 爪指讞植拽指讛 砖指讉专指讛 讜讻讜' 讻讚讬 砖讬讜讻讬讞 讗转 砖专讛 讜讘讜讚讗讬 转讻讞讬砖 诪驻谞讬 讻讘讜讚讜 讜讗讝 讬讘讬谉 讗讘专讛诐 讗讘讬谞讜 砖诇讗 谞转讙讗讬转 注诇讬讜 讚讛专讗讬讛 讻讬讞砖讛 诪驻谞讬 讻讬 讬专讗讛 诪诪谞讜.
讜谞专讗讛 诇讜诪专 讘住"讚 砖专爪讛 讛拽讚讜砖 讘专讜讱 讛讜讗 诇注砖讜转 住讬诪谉 讜专诪讝 诇讬砖专讗诇 讘讗诪谞讜 讛专讗砖谞讛 讛讬讗 砖专讛 讛爪讚拽转 讝讬注"讗 [讝讻讜转讜 讬讙谉 注诇讬谞讜 讗诪谉] 注诇 讛谞讛讙转诐 讘注讜诇诐 讛讝讛 讻讬 住讜祝 讛讻讘讜讚 诇讘讗 讜转讞讝讜专 注讟专讛 诇讬讜砖谞讛 讜诇讗 讬转讬讗砖讜 诪讗讜专讱 讛讙诇讜转 讛诪专 讗砖专 讘指讗讜旨 诪址讬执诐 注址讚 谞指驻侄砖讈 讻讬 讻谉 讛讬讛 讘砖专讛 讗诪谞讜 注"讛 讗讞专 砖谞转讘诇讛 讛讘砖专 讜专讘讜 讛拽诪讟讬诐 讘讗讜驻谉 砖讗讬 讗驻砖专 诇讛讬讜转 讻驻讬 讛讟讘注 讜讛砖注专转 讛砖讻诇 砖转讞讝专 注讟专讛 诇讬讜砖谞讛 诇讛讬讜转 讗砖讛 讘讞讜专讛 讜注诐 讻诇 讝讛 讗讞专 讛讝拽谞讛 讛讙诪讜专讛 谞转注讚谉 讛讘砖专 讜专讘讜 讛拽诪讟讬诐 讜讞讝专 讛讬讜驻讬 诇诪拽讜诪讜 讻谉 讬讛讬讛 诇注转讬讚 讘讘"讗 [讘诪讛专讛 讘讬诪讬谞讜 讗诪谉] 讗爪诇 讗讜诪讛 讛讬砖专讗诇讬转 讘谞讬讛 砖诇 砖专讛 砖讗讞专 注讜爪诐 讛讙诇讜转 讛诪专 转讞讝讜专 注讟专讛 诇讬讜砖谞讛 讜讬转拽讬讬诐 讘谞讜 诪讗诪专 讛讻转讜讘 讜址转执旨讬驻执讬 讘执旨诪职讗止讚 诪职讗止讚 讜址转执旨爪职诇职讞执讬 诇执诪职诇讜旨讻指讛 (讬讞讝拽讗诇 讟讝, 讬讙).



讜职谞址注植砖讉指讛 谞值住 讘旨职砖讉指专指讛 讗执诪旨值谞讜旨, 讜职谞执驻职转旨职讞讜旨 讚旨址讚旨侄讬讛指 讻旨执砖讈职谞值讬 诪址注职讬指谞讜止转, 讜职讛值谞执讬拽指讛 讗侄转 讻旨只诇旨指诐. 讬砖 诇讚拽讚拽 诇诪讗讬 讗爪讟专讬讱 诇诪讬诪专 '讜职谞执驻职转旨址讞 讜职谞执驻职转旨职讞讜旨 讚旨址讚旨侄讬讛指 讻旨执砖讈职转旨值讬 诪址注职讬指谞讜止转' 讚讬 诇讜诪专 '讜职谞址注植砖讉指讛 谞值住 讘旨职砖讉指专指讛旨 讜职讛值谞执讬拽指讛 讗侄转 讻旨只诇旨指诐'?
讜谞专讗讛 诇讬 讘住"讚 讘讗 诇诇诪讚谞讜 讗诇 转转诪讛 讗讬讱 驻讛 讛讬诇讚讬诐 讛讟诪讗讬诐 讬谞拽 诪讚讚 讛拽讚讜砖 砖诇 砖专讛 讗诪谞讜 注"讛 讜讗讬讱 讬讻谞住 讘砖专 拽讜讚砖 讘转讜讱 讞诇诇 驻讛 讛讟诪讗 砖诇 讗诇讜? 讜注讜讚 讬拽砖讛 诇讱 讚讗讻转讬 注讚讬讬谉 讬砖 驻转讞讜谉 驻讛 诇诇讬爪讬诐 诇讜诪专 讚讗讬谉 讞诇讘 讘讚讚讬诐 讜讗讬谉 讛转谞讜拽 讬讜谞拽 讻诇讜诐 讗祝 注诇 驻讬 砖讛讚讚 讘驻讬讜 讜注讜砖讛 讘砖驻转讬讜 转谞讜注讛 砖诇 讬谞讬拽讛 讚讻谉 讚专讻讜 砖诇 转谞讜拽 讗诐 讬谞讬讞讜 讘驻讬讜 讚讚 专讬拽谉 讙诐 讻谉 讬注砖讛 转谞讜注讛 砖诇 讬谞讬拽讛 砖讗驻讬诇讜 讗诐 讗讚诐 诪谞讬讞 讗爪讘注讜 讘驻讬讜 讙诐 讻谉 讬诪爪讜抓 讜讬注砖讛 转谞讜注讛 砖诇 讬谞讬拽讛 讜讬讗诪专讜 讙诐 讝讛 讻讱 讛讜讗!
注诇 讻谉 讗诪专 讛谞住 讛讬讛 讙诇讜讬 讘讻讛讗讬 讙讜谞讗 砖谞注砖讛 讘讚讚讬诐 砖转讬 诪注讬讬谞讜转 讗砖专 讘转讜讻诐 诪讬诐 专讘讬诐 讜讻讗砖专 转谞讬讞 讛讬诇讚 讘讞讬拽讛 讜转砖讬诐 驻讬讜 谞讙讚 讛讚讚 砖讛讜讗 诇诪注诇讛 讜讛驻讛 砖诇 讛转讬谞讜拽 诇诪讟讛 讚谞诪爪讗 讛诪注讬讬谉 诪拽诇讞 诪诇诪注诇讛 诇诪讟讛 诇转讜讱 驻讬讜 砖诇 讛转讬谞讜拽 讛谞讛 讻诇 讛讬讜砖讘讬诐 专讜讗讬诐 拽诇讜讞 讛讞诇讘 砖讬讜爪讗 诪谉 讛讚讚 讜讬讜专讚 诇转讜讱 驻讬讜 砖诇 转讬谞讜拽 讜谞诪爪讗 讗讬谉 讘砖专 拽讜讚砖 谞讻谞住 讘驻讛 讛讟诪讗 讜讛讻诇 专讜讗讬谉 讛讞诇讘 讬讜爪讗 诪谉 讛讚讚 诇注讬谞讬讛诐 讜讗驻讬诇讜 讛谞砖讬诐 讛讬讜砖讘讬诐 诪专讞讜拽 专讜讗讬谉 讛拽诇讜讞 讬讜爪讗 讜讗讝 讘讟诇 讛诇注讝.



诪执讬指讚 谞侄讛职驻旨址讱职 拽职诇址住职转旨值专 驻旨指谞执讬诐 砖讈侄诇 讬执爪职讞指拽 讜职谞执讚职诪侄讛 诇职讗址讘职专指讛指诐 (讘专讗砖讬转 讻讛, 讬讟). 拽砖讗 讗诪讗讬 诇讗 注砖讛 讛砖诐 讬转讘专讱 讚讘专 讝讛 诪讛专讬讜谉 讜诇讬讚讛 砖讬讛讬讛 驻谞讬讜 砖诇 讬爪讞拽 讚讜诪讬谉 诇讗讘专讛诐 讜讗讝 诇讗 讛讬讛 讬讜爪讗 诇注讝 讛讛讜讗?
讜谞专讗讛 诇讬 讘住"讚 讚讗讬转讗 讘诪讚专砖 讘诪诇讱 注专讘讬讬诐 砖讞讜专 砖讬诇讚讛 讗砖转讜 砖讛讬转讛 砖讞讜专讛 讘谉 讬驻讛 诪讗讚 讜砖讗诇 诇专讘讬 注拽讬讘讗 讗诐 爪专讬讱 诇讛专讙讛 讚讜讚讗讬 讝讬谞转讛 讻讬 砖谞讬讛诐 砖讞讜专讬诐 讜讛砖讬讘 诇讜 讗诐 讬砖 诇讱 爪讜专讜转 讬驻讜转 转诇讜讬讬诐 诇驻谞讬 诪讟转讱? 讗诪专 诇讜 '讛谉' 讗诪专 诇讜 讗诐 讻谉 讘谞讱 讛讜讗 讝讛 讜谞讜诇讚 讬驻讛 诪讻讞 诪讞砖讘讛 砖诇 讗砖转讱 砖讛讬转讛 诪讘讟转 讘讗讜转诐 讛爪讜专讜转 讛讬驻讜转 讘注转 讛转砖诪讬砖 讻砖谞转注讘专讛 讘讘谉 讜讬诇讚讛 讗讜转讜 讬驻讛 讻诪讜转诐 注讚 讻讗谉. 注诇 讻谉 讗诐 讛讬讛 谞讚诪讛 诇讗讘专讛诐 讗讘讬谞讜 注"讛 诪注转 诇讬讚讛 讛讬讜 讗讜诪专讬诐 诪讗讘讬诪诇讱 谞转注讘专讛 讞"讜 讜诪讛 砖谞讚诪讛 诇讗讘专讛诐 诪驻谞讬 砖讛讬转讛 诪讞砖讘转 讘砖注转 转砖诪讬砖 讘爪讜专转 讘注诇讛 讜讻诪讜 砖讗诪专 专讘讬 注拽讬讘讛 诇诪诇讱 注专讘讬讬诐 诇讻讱 注砖讛 讛谞住 讗讞专 讻讱 讘讙诇讜讬 讚注诇 讝讛 讛讻诇 讛讜讚讜.
讜注讜讚 谞专讗讛 诇讬 讘住"讚 讛讟注诐 砖讛讬讛 讛谞住 讗讞专 讻讱 讻讬 讬爪讞拽 讙讘讜专讛, 讜讗讘专讛诐 讞住讚, 讗讱 爪专讬讱 诇诪转拽 讛讙讘讜专讛 讘讞住讚 诇讻诇讜诇 讗讜转讛 讘讞住讚 讜诇讻谉 转讞诇讛 讻诇 讗讞讚 讛讬讛 注讜诪讚 讘爪讜专讛 讘驻谞讬 注爪诪讜 讜讗讞专 讻讱 谞讛驻讱 爪讜专转 讬爪讞拽 砖讛讜讗 讙讘讜专讛 讜谞讚诪讛 诇讗讘专讛诐 砖讛讜讗 讞住讚 讛谞讛 讘讝讛 谞讻诇诇讛 讛讙讘讜专讛 讘讞住讚 讜谞转诪转拽讛 砖谞注砖讬转 讞住讚 讜讛谞讛 诪讝讛 讛谞住 砖谞注砖讛 驻谞讬讜 砖诇 讬爪讞拽 讚讜诪讛 诇讗讘专讛诐 谞讜诇讚 谞住 讗讞专 讚注诇 讬讚讬 砖讛讬讛 讚讜诪讛 诇讗讘专讛诐 讗讝 诪讗谉 讚诪砖转注讬 讘讛讚讬 讬爪讞拽 诪砖转注讬 注诐 讗讘专讛诐 讜讻谉 诇讛驻讱 讜注诇 讻谉 讛讜讻专讞 讛讚讘专 讛讝讛 砖讬注砖讛 谞住 讗讞专 砖讬诇讘讬谉 讛拽讚讜砖 讘专讜讱 讛讜讗 讝拽谞讜 砖诇 讗讘专讛诐 讗讘讬谞讜 注"讛 讻讬 拽讜讚诐 讝讛 诇讗 讛讬讛 讝拽谞讛 讻讚讬 砖讬讛讬讛 讛驻专砖 讘讬谞讜 诇讘讬谉 讬爪讞拽 讗讘讬谞讜 注"讛.
讜讘讝讛 讬讜讘谉 讘住"讚 专诪讝 讛讻转讜讘 谞指转址转指旨讛 诇执旨讬专值讗侄讬讱指 谞值旨住 诇职讛执转职谞讜止住值住 (转讛诇讬诐 住, 讜) 讻诇讜诪专 谞住 讛专讗砖讜谉 诇讛讬讜转 谞讚诪讛 爪讜专转 讬爪讞拽 诇爪讜专转 讗讘专讛诐 讻讚讬 诇讛转谞讜住住 诪讝讛 谞住 讗讞专 砖诇 讛讝拽谞讛 讗砖专 诇讗 讛讬转讛 注讚讬讬谉 讘注讜诇诐.



驻旨指转职讞讜旨 讻旨只诇旨指诐 讜职讗指诪职专讜旨: "讗址讘职专指讛指诐 讛讜止诇执讬讚 讗侄转 讬执爪职讞指拽" (讘专讗砖讬转 讻讛, 讬讟). 讬砖 诇讚拽讚拽 诇砖讜谉 驻旨指转职讞讜旨 谞专讗讛 诇砖讜谉 讬转专 讜讗讬谉 诇讜 诪砖诪注讜转 讻讗谉?
讜谞专讗讛 诇讬 讘住"讚 讛讻讜谞讛 讚讗讜转诐 讘谞讬 讗讚诐 砖讛讬讜 诪专谞谞讬诐 诪拽讜讚诐 讛谞讛 讗讞专 讻讱 讛讬讜 诪讗诇讬讛诐 驻讜转讞讬诐 讛讚讘专讬诐 讛讗讞专讜谞讬诐 诇讜诪专 讛驻讱 讚讘专讬讛诐 讛专讗砖讜谞讬诐 讜诇讗 讚讜拽讗 讘讛讬讻讗 讚砖讜讗诇讬诐 诪讛诐 讗讬讱 讗转诐 讗讜诪专讬诐 讘注谞讬谉 讝讛 砖讬砖讬讘讜 讻谉 讗讘专讛诐 讛讜诇讬讚 讗转 讬爪讞拽 讗诇讗 讛诐 诪讗讬诇讬讛诐 讜诪注爪诪谉 驻讜转讞讬诐 诇讚讘专 讘讚讘专讬诐 砖讬讗诪专讜 诪讛 砖讛讬讬谞讜 讗讜诪专讬诐 诪拽讚诪转 讚谞讗 诪值讗植讘执讬诪侄诇侄讱职 谞执转职注址讘旨职专指讛 讟注讜转 讛讬讛 讜砖拽专 讛讬讜 讛讚讘专讬诐 讗诇讗 讛讗诪转 讛讜讗 讻讬 讗址讘职专指讛指诐 讛讜止诇执讬讚 讗侄转 讬执爪职讞指拽.
讙诐 谞专讗讛 砖讛讬讜 诪讚拽讚拽讬诐 诇讜诪专 讗址讘职专指讛指诐 讛讜止诇执讬讚 讗侄转 讬执爪职讞指拽 讜诇讗 住讙讬 诇讛讜 诇诪讬诪专 讬执爪职讞指拽 讘旨侄谉 讗址讘职专指讛指诐 讚讘讝讛 讛讬讛 讛砖讜诪注 讬讻讜诇 诇讞砖讜讘 砖讙讬讚诇讜 讜谞注砖讛 讘谞讜 讗诇讗 讗讜诪专讬诐 讛讜诇讬讚 诪诪砖 讻讬 讛诪讙讚诇 讬转讜诐 讗诪专讜 注诇讬讜 讻讗诇讜 讬诇讚讜 讘讻祝 讛讚诪讬讜谉 讜诇讗 讗诪专讜 讛专讬 讝讛 讬诇讚讜 (住谞讛讚专讬谉 讬讟:).



讗指转指讗 讗址讘职专指讛指诐, 讘旨指注指讗 专址讞植诪值讬, 讜址讛植讜指讛 讝执拽职谞指讛, 砖讈侄谞旨侄讗直诪址专: "讜职讗址讘职专指讛指诐 讝指拽值谉 讘旨指讗 讘旨址讬旨指诪执讬诐" (讘专讗砖讬转 讻讚, 讗). 讛拽砖讛 诪讛专砖"讗 讝"诇 讛讜讛 诇讬讛 诇诪讬诪专 驻住讜拽 砖拽讜讚诐 讝讛 讘驻专砖转 讜讬专讗 讜职讗址讘职专指讛指诐 讜职砖指讉专指讛 讝职拽值谞执讬诐 (讘专讗砖讬转 讬讞, 讬讗)? 讜转讬专抓 讚讛讙诪专讗 拽讗诪专 注讚 讗讘专讛诐 诇讗 讛讬讛 讝拽谞讛 讛讬讬谞讜 诇讬讘讜谉 讛砖注专讜转 讗讘诇 砖讗专 住讬诪谞讬 讝拽谞讛 砖讬砖 讘讻讞砖 讛讘砖专 讜专讘讜讬 讛拽诪讟讬诐 讛讜讛 讘讬讛 讻诪讜 讻诇 讗讚诐 讜诇讻谉 驻住讜拽 讜职讗址讘职专指讛指诐 讜职砖指讉专指讛 讝职拽值谞执讬诐 讗驻砖专 诇驻专砖讜 注诇 住讬诪谞讬 讝拽谞讛 砖讬砖 讘讘砖专 讛讗讚诐 讜诇讗讜 注诇 诇讬讘讜谉 砖注专讜转 讜诇讻谉 讛讘讬讗 驻住讜拽 讜职讗址讘职专指讛指诐 讝指拽值谉 讘旨指讗 讘旨址讬旨指诪执讬诐 讚讻讗谉 诪讜讻专讞 讗转讛 诇驻专砖 讚讘讗 讛讻转讜讘 诇诇诪讚讬谞讜 砖讛转讞讬诇 诇讬讘讜谉 讛讝拽谉 诪讗讘专讛诐 讚讗诐 谞驻专砖 讚讗讬讬专讬 注诇 砖讗专 住讬诪谞讬 讝拽谞讛 砖讘讘砖专 讛讗讚诐 讛谞讛 讝讗转 讬讚注谞讜 诪谉 驻住讜拽 讜职讗址讘职专指讛指诐 讜职砖指讉专指讛 讝职拽值谞执讬诐 讚拽讚讬诐 注讚 讻讗谉 讚讘专讬讜 讬注讜讬谉 砖诐.
讜诇讬 讗谞讗 注讘讚讗 谞专讗讛 诇讛讻专讬讞 讚驻住讜拽 讜职讗址讘职专指讛指诐 讝指拽值谉 讗讬讬专讬 讘诇讬讘讜谉 讛讝拽谉 讜讛讬讬谞讜 讚讗讬讻讗 诇讛拽砖讜转 诪讛 砖讬讬讻讜转 讬砖 诇讚讘专 讝讛 砖诇 讛讝拽谞讛 注诐 注谞讬谉 讝讛 讚砖诇讬讞讜转 讗诇讬注讝专 砖砖诇讞讜 讗讘专讛诐 讗讘讬谞讜 注"讛 诇拽讞转 讗砖讛 诇讬爪讞拽 讗讘讬谞讜 注"讛?
讗讱 讗诐 谞讗诪专 砖讘讗 讛讻转讜讘 讛讝讛 诇诇诪讚 注诇 讛诇讘谞转 讛讝拽谉 砖讛转讞讬诇 诪讗讘专讛诐 讗讘讬谞讜 讛讜爪专讱 诇讛讝讻讬专 注诐 讝讛 注谞讬谉 讛谞砖讜讗讬谉 砖讗诐 诇讗 讛讬讛 讬爪讞拽 谞讜砖讗 讗砖讛 讛讙诐 讚讚讜诪讛 讘爪讜专转讜 诇讗讘专讛诐 讗讘讬谞讜 诪诪砖 诇讗 谞驻讬拽 诪讝讛 讞讜专讘讛 砖讬讞砖讘讜 讗转 讬爪讞拽 讗讘专讛诐 讜讬讞砖讘讜 讗转 讗讘专讛诐 讬爪讞拽 讚诪讛 讘讻讱 讗诐 讬讛讬讜 讚讜诪讬谉 讘驻谞讬 讗讞专讬诐 讻谉 讛诇讗 讘讜讚讗讬 诇讘谞讬 讛讘讬转 讗讬讻讗 讛讬讻专 讘讟讘讬注讜转 注讬谉 讗祝 注诇 讙讘 讚讚讜诪讬谉 讝讛 诇讝讛, 讗讘诇 讗讞专 砖讬拽讞 诇讜 讗砖讛 诇讬爪讞拽 讜讛讬讗 注讚讬讬谉 讗讬谉 诇讛 讟讘讬注讜转 注讬谉 讘讛诐 讗讝 讻讬讜谉 讚讚讜诪讬谉 讝讛 诇讝讛 谞驻讬拽 诪讬谞讗 讞讜专讘讗 讚讗诐 讬讻谞住 讗讘专讛诐 讗讘讬谞讜 诇讘讬转 转讞砖讜讘 砖讛讜讗 讬爪讞拽 讘注诇讛 讜转讚讘专 注诪讜 诪讚讘专讬诐 砖讘讬谞讛 诇讘讬谉 讘注诇讛 讗讜 诇讗 转讝讛专 讘爪谞讬注讜转 讛专讗讜讬讛 诇讛讬讜转 讘驻谞讬 讞诪讬讛 诪讗讞专 砖讞讜砖讘转 注诇 讞诪讬讛 砖讛讜讗 讘注诇讛.
诇讻讱 拽讜讚诐 砖砖诇讞 讗转 讗诇讬注讝专 诇拽讞转 讗砖讛 诇讬爪讞拽 讛转驻诇诇 诇驻谞讬 讛拽讚讜砖 讘专讜讱 讛讜讗 砖讬注砖讛 诇讜 住讬诪谉 讘诇讬讘讜谉 讛讝拽谉 讻讚讬 砖讬讛讬讛 讛讬讻专 讘讬谞讜 诇讘讬谉 讬爪讞拽 讗讘讬谞讜 讜诇讻谉 住诪讱 讛讻转讜讘 驻住讜拽 讜职讗址讘职专指讛指诐 讝指拽值谉 诇注谞讬谉 谞砖讜讗讬 讬爪讞拽 讚讛讜爪专讱 诇讛讬讜转 诇讜 诇讬讘讜谉 讛讝拽谉 讻讚讬 砖讬讛讬讛 讘讬谞讜 诇讘讬谉 讬爪讞拽 讛讬讻专 讙诇讜讬 诇讛讗砖讛 砖诇 讬爪讞拽 讻讬 讛讘讚诇 砖讛讬讛 讘讬谞讬讛诐 诪爪讚 讻讞砖 讛讘砖专 讜讛拽诪讟讬诐 讗讬谉 讝讛 讛讬讻专 讙诇讜讬 砖讘讜 转讻讬专 讗砖转讜 砖诇 讬爪讞拽 讗讘讬谞讜 注"讛 诪专讞讜拽 讜讗讞专 砖讛讬讛 讛讘讚诇 讘讬谞讬讛诐 讘诇讬讘讜谉 讛讝拽谉 讗讝 讗诪专 讗诇 注讘讚讜 讝拽谉 讘讬转讜 砖讬拽讞 讗砖讛 诇讬爪讞拽 讗讘讬谞讜 注"讛.
讜注诇 讚专讱 讛讗诪转 讬砖 诇讜诪专 讘住"讚 讛讟注诐 讚注讚 讗讘专讛诐 诇讗 讛讜讛 讝拽谞讛 注讚 讚旨职讘旨指注执讬 专址讞植诪值讬 讜址讛植讜指讛 讝执拽职谞指讛 讛讜讗 注诇 驻讬 诪讛 砖讗诪专 专讘讬谞讜 讛讗专"讬 讝"诇 讚讗谞讞谞讜 讛讗谞砖讬诐 讚讜诪讬谉 诇讝讛 讗诪专 讗砖专 注讬拽专讜 讝拽谞讜 砖讞讜专讛 讜诇讻谉 讻诇 讗讚诐 讘拽讟谞讜转讜 讝拽谞讜 砖讞讜专讛 讜讛讗 讚诪诇讘讬谉 讝拽谞讜 讗讞专 讻讱 诪驻谞讬 讻讬 讝"讗 [讝注讬专 讗谞驻讬谉] 讘讙讚诇讜转讜 讘注诇讜转讜 注讚 讗"讗 [讗专讬讱 讗谞驻讬谉] 转讛讬讛 诇讘谞讛 讜诇讻谉 讻谞讙讚 讝讛 谞注砖讛 讚讜讙诪讛 讘转讞转讜谞讬诐 砖讬讛讬讜 讝拽谞讬诐 讗讞专 讻讱 讗诪谞诐 讘讝诪谉 讗讘专讛诐 讗讘讬谞讜 注"讛 注讚讬讬谉 诇讗 谞砖诇诐 驻专爪讜祝 讛诪讜讞讬谉 诇诪注诇讛 讜讛讬讛 专拽 讘住讜讚 讜"拽 讗讘诇 注诇 讬讚讬 讗讘专讛诐 讗讘讬谞讜 谞砖诇诐 讜注诇讛 讝"讗 [讝注讬专 讗谞驻讬谉] 注讚 讗"讗 [讗专讬讱 讗谞驻讬谉]  砖讗讝 讝拽谞讜 诇讘谞讛 讜诇讻讱 讛转驻诇诇 讗讘专讛诐 讗讘讬谞讜 砖讬讛讬讛 讚讜讙诪讛 诇讝讛 讘转讞转讜谞讬诐 讜讘注讬 专讞诪讬 讜讛讜讛 讝拽谞讛 讬讛讬 专爪讜谉 讝讻讜转讜 讬讙谉 讘注讚讬谞讜 讗诪谉 讻谉 讬讛讬 专爪讜谉.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 注讚 讬注拽讘 诇讗 讛讜讛 讞讜诇砖讗. 注讬讬谉 讘"讘 讚祝 讟"讝 注"讘 转讜住' 讚"讛 砖讻诇. 讜注讬讬谉 专砖"讬 讘讞讜诪砖 讘专讗砖讬转 (讻"讗) 讘驻住讜拽 讜诪转 讛讬诇讚 讜讬砖诇讞讛 讜讘讞讝拽讜谞讬 砖诐:





诪专讗讬转 讛注讬谉

讻转讬讘 讜讗拽讞讛 驻转 诇讞诐 讜讻转讬讘 讜讗诇 讛讘拽专 专抓 讗讘专讛诐 讜讻讜'. 讻转讘 讛专讘 注讬讜谉 讬注拽讘 讝"诇 拽"拽 讚讬诇诪讗 注讬拽专 讛住注讜讚讛 讛讬讗 谞拽专讗转 注诇 砖诐 讛诇讞诐 讻讚讻转讬讘 讘谞"谞 注讘讚 诇讞诐 专讘 讜爪"注 注讻"诇. 讜注诐 谞砖讬拽转 讛专爪驻讛 转讬诪讛 注诇 转诪讬讛转讜 讞讚讗 讚讛讻讗 讻转讬讘 驻转 诇讞诐 讜讛住注讜讚讛 讘讻诇诇讛 谞拽专讗转 诇讞诐 讗讘诇 驻转 诇讞诐 讛讜讗 诪诪砖 驻转 讜诇讗 住注讜讚讛. 讜转讜 讚讻转讬讘 讛讻讗 讜讗拽讞讛 驻转 诇讞诐 讜诇砖讜谉 讜讗拽讞讛 讛讜讗 注诇 驻转 诪诪砖 讛谞拽讞 讘讬讚 讚讗讬 住注讜讚讛 讛讜诇"诇 讗注砖讛 诇讞诐 注诇 讚专讱 注讘讚 诇讞诐 专讘:


讻转讬讘 拽诪讞 讜讻转讬讘 住诇转 讗"专 讬爪讞拽 诪讻讗谉 砖讛讗砖讛 注讬谞讬讛 爪专讛 讘讗讜专讞讬诐 讬讜转专 诪谉 讛讗讬砖. 讻转讘 讛专讘 注讬讜谉 讬注拽讘 讝"诇 讬讜转专 诪谉 讛讗讬砖 诪砖诪注 砖讙诐 讛讗讬砖 诪住转诪讗 注讬谞讜 爪专讛 讗注驻"讬 砖讗讘专讛诐 讛讬讛 诪讻谞讬住 讻诇 讛讗讜专讞讬诐 诪"诪 讘砖讗专 讗谞砖讬诐 讻谉 讛讜讗 诪住转诪讗 诇讛讻讬 谞拽讟 讛砖"住 讛讻讬 注讻"诇 讜谞专讗讛 讛讟注诐 讚讻讬讜谉 讚讛讻谞住转 讗讜专讞讬诐 讛讜讗 诪爪讜讛 诪讛讙讚讜诇讜转 砖讗讜讻诇讬诐 诪驻讬专讜转讬讛诐 讘注讛"讝 讜讻讜' 讜讚讗讬 讛讬爪讛"专 诪住讬转 诇讗讚诐 砖诇讗 讬讻谞讬住 讗讜专讞讬诐 讜讗诐 诪讜讻专讞 诇讛讻谞讬住诐 砖诇讗 讬注砖讛 注诪讛诐 讻驻讬 讻讞讜. 讗讱 讗讘专讛诐 讗注"讛 讻专讘 讙讜讚诇讜 讜诪讛 讙诐 砖注砖讛 讛讬爪讛"专 讟讜讘 讻诪"砖 讘讬专讜砖诇诪讬 驻"讟 讚讘专讻讜转 讛讬讛 诪驻诇讬讗 诇注砖讜转. 讜讛讞讬讚讜砖 讛讜讗 讚讛讻谞住转 讗讜专讞讬诐 讛讗讬砖 诪爪讜讜讛 讜诇讗 讛讗砖讛 讜讛讬爪讛"专 讛讜讗 诪住讬转 诇讗讬砖 讻讬 注诇讬讜 诪讜讟诇转 讛诪爪讜讛. 讜注诐 讻诇 讝讛 讛讗砖讛 注讬谞讬讛 爪专讛 讬讜转专 讜讛讟注诐 讻讬 讛讗砖讛 讘讞讬谞转 讚讬谞讗 拽砖讬讗 讜讛讚讬谉 讛讜讗 讘讚拽讚讜拽 讘诇讬 讜讬转讜专 讜诪砖讜"讛 讛讗砖讛 注讬谞讬讛 爪专讛 讬讜转专 注诇 驻讬 诪讚转讛 讜诪讬讛讜 讗谞讬 注谞讬 讗驻转讞"讗 注讬谞"讬 专讗转讛 讚讬砖 诇讜诪专 讚讗讘专讛诐 讗注"讛 讗诪专 拽诪讞 诇讛讬讜转 讚讛讗砖讛 注讬谞讬讛 爪专讛 讜砖专讛 讛砖讬讘转讜 住诇转 讻诇讜诪专 讙诐 讗谞讬 讻诪讜讱 讜转专谞讬转 讜诪诪讛 砖讛讻转讜讘 诪砖讘讞讛 讜讙诐 诪讚讗诪专 讗讘专讛诐 讗注"讛 拽诪讞 诇诪讚谞讜 讚讛讗砖讛 讚注诇诪讗 注讬谞讬讛 爪专讛 讜诇讗 讻谉 砖专讛 讗诪谞讜 注"讛. 讜砖诐 讻转讘转讬 讚讟注诐 专砖"讬 讝"诇 砖诇讗 讻转讘 讻谉 讛讬讬谞讜 讚讻讬讜谉 讚讗转讛 诪驻专砖 讚讗讘专讛诐 讗注"讛 讗诪专 拽诪讞 诪砖讜诐 讚讛讗砖讛 注讬谞讬讛 爪专讛 讗"讻 讬讚注 讗讘专讛诐 讗注"讛 讚砖专讛 讙讜驻讛 注讬谞讬讛 爪专讛 讜讘讬讜讚注讛 讜诪讻讬专讛 拽讗诪专 讝讛讜 转讜专祝 讚讘专讬 注砖"讘: 
讜讗驻砖专 诇讛诇讬抓 讘注讚 砖专讛 讗注"讛 讜诇拽讬讬诐 讛讚专讱 讛讗诪讜专. 讚讛讜讬讻讜讞 讛讝讛 诇讗 讛讬讛 讻讗谉 讗诇讗 讘转讞讬诇转 讝诪谉 砖讛讻谞讬住 讗讜专讞讬诐 讗讘专讛诐 讗注"讛 讜讛讻转讜讘 讛砖诪讬注谞讜 讘诪拽讜诐 讗' 讜讘驻注诐 讗讞转 爪讚拽转 砖专讛 讗注"讛 讜诪谞讛讙 谞砖讬诐 讚注诇诪讗 讜谞讻转讘 讻讗谉 讚讘诪拽讜诐 讗讞专 诇讗 讛讜讛 砖讬讬讱 讜讛砖转讗 讚讛讜爪专讱 讛讻转讜讘 讛讝讛 诇注谞讬谞讬诐 讗讞专讬诐 讻转讘 讛讻转讜讘 诪讗讬 讚讛讜讛 诪拽讜讚诐 讜讚讜拽 讛讟讘 讻讬 拽爪专转讬 讜专讝"诇 讛驻诇讬讙讜 讘砖讘讞 砖专讛 讗诪谞讜 注"讛 讚讻诇 讝诪谉 砖讛讬转讛 拽讬讬诪转 讚诇转讜转讬讛 驻转讜讞讜转 讜讻讜' 讜诇讻谉 讗驻砖专 讚讬砖 诇驻专砖 讻讚讗诪专谉:


诇诪讛 谞拽讜讚 注诇 讗讬讜 砖讘讗诇讬讜 诇诪讚讛 转讜专讛 讚专讱 讗专抓 砖讬砖讗诇 讗讚诐 讘讗讻住谞讬讗 砖诇讜 讜讻讜'. 讛拽砖讜 讛专讗砖讜谞讬诐 讚讬谞拽讚 诇诪讚 讚讗诇讬讜 讜讗谞讬 讚讜专砖 讛讻转讘 讗讬"讜 讜转讬专抓 讛专讘 讬砖专砖 讬注拽讘 讝"诇 砖诇"转 诪讬 讗诪专 讚诇砖专讛 砖讗诇讜 讜诇讗 诇讗讬砖 讗讞专 诇讻讱 谞拽讜讚 讗讬讜 谞砖讗专 讛诇诪讚 注诐 讗讬讛 讻讗诇讜 讻转讘 讗诇讬讛 注讻"诇 讜讗谞讬 注谞讬 讛讘讗转讬 讬砖讜讘 讝讛 讘拽讜谞讟专讬住 讻住讗 专讞诪讬诐 讚祝 诇"讛 诪砖诐 住驻专 讗讜专 诇讬砖专讬诐 诇讛专讘 诪讛专"专 讝专讞 讗讬讬讚讬诇讬抓 讝"诇 讜诇讗 讝讻专转讬 讚砖诇 讻转 讛拽讜讚诪讬谉 讛讜讗 讛专讘 讬砖专砖 讬注拽讘 讝"诇. 讜讛谉 注转讛 砖驻专 拽讚诪讬 讚讗诐 讛讬讛 谞谞拽讚 讛诇诪讚 讛讬讬谞讜 讚讜专砖讬诐 讗讬讜 讗讘诇 讛讬讬谞讜 讗讜诪专讬诐 讚讛诪诇讗讻讬诐 砖讗诇讜 诇砖专讛 讗讬讜 讗讘专讛诐 诪砖讜诐 讞砖讬讘讜转 讗讘专讛诐 讜砖专讛 讜诇讗 诇诪讚谞讜 砖讛讜讗 讚专讱 讗专抓 诇讻诇 讗讚诐 诇砖讗讜诇 讗讬讜 讘注诇 讛讘讬转 讜讛讬讬谞讜 注诇 讚专讱 砖驻讬专砖 讛专"谉 讝"诇 拽讜诇 诇讜 拽讜诇 讗诇讬讜 讚讛讙诐 讚诇讜 讛讜讗 讬讞讬讚 讗诇讬讜 讛讜讗 讬讜转专 讬讞讜讚 讚谞专讙砖 讘诪讘讟讗 注"砖 讙诐 讛讻讗 谞拽讚 讗讬讜 砖讬讛讬讛 讬讜转专 诪讜专讙砖 讘谞拽讜讚 讜讛讬讬谞讜 诇诇诪讚 诇注诇诪讗 讜讝"砖 诇诪讚讛 转讜专讛 讚专讱 讗专抓 讻诇讜诪专 讘讝讛 砖谞谞拽讚 讗讬讜 讜诇讗 讛诇诪讚 诇诪讚讛 转讜专讛 讚专讱 讗专抓 讜讗讬谞讜 砖讛诪诇讗讻讬诐 诇讙专诪讬讬讛讜 注讘讚讬 诇讻讘讜讚 讗讘专讛诐 讜砖专讛 讜讚讜拽:


讜谞注砖讛 谞住 讘砖专讛 讗诪谞讜 讜谞驻转讞讜 讚讚讬讛 讜讻讜' 讜注讚讬讬谉 讛讬讜 诪专谞谞讬诐 讜讻讜' 诪讬讚 谞讛驻讱 拽诇住转专 驻谞讬诐 砖诇 讬爪讞拽 讜讻讜'. 诪住讜讙讬讬谉 诪讜讻讞 讚讗讞专 讛诪砖转讛 砖讬讚注讜 讚砖专讛 讬诇讚讛 讬讞讚讬讜 讬专谞"谞讜 注诇 讗讘专讛诐 讜讗讝 谞讛驻讱 拽诇住转专 驻谞讬诐 砖诇 讬爪讞拽 讜谞讚诪讛 诇讗讘专讛诐 讜讻诪"砖 诪讛专砖"讗 讝"诇 讘讞讬讚讜砖讬 讗讙讚讜转. 讜讛谞讛 驻住讜拽 讜转讗诪专 诪讬 诪诇诇 诇讗讘专讛诐 讛谞讬拽讛 讘谞讬诐 讜讻讜' 讻转讜讘 拽讜讚诐 讛诪砖转讛. 讜讻驻讬 住讜讙讬讬谉 讬砖 诇驻专砖 讛驻住讜拽 讘讝讛 讛讗讜驻谉 讜谞讬砖讘 讻诪讛 讚拽讚讜拽讬诐 砖讬砖 诇讛专讙讬砖 讘驻住讜拽 讜讝讛 住讚专谉 砖诇 讻转讜"讘讬诐. 讜转讗诪专 砖专讛 爪讞讜拽 注砖讛 诇讬 讗诇讛讬诐 讜讻讜' 讜转讗诪专 诪讬 诪诇诇 诇讗讘专讛诐 讛谞讬拽讛 讘谞讬诐 砖专讛 讻讬 讬诇讚转讬 讘谉 诇讝拽讜谞讬讜 讜讬讙讚诇 讛讬诇讚 讜讬讙诪诇 讜讬注砖 讗讘专讛诐 诪砖转讛 讙讚讜诇 讘讬讜诐 讛讙诪诇 讗转 讬爪讞拽 讜讛谞讛 讘转讞讬诇讛 讗诪专 讜转讗诪专 砖专讛 爪讞讜拽 注砖讛 诇讬 讗诇讛讬诐 讜讻讜' 讜讗诪讬专讛 讝讜 讛讬转讛 讘讝诪谉 诇讬讚转 讬爪讞拽 讜讗讞专 讝讛 讻转讬讘 讜转讗诪专 诪讬 诪诇诇 讜讛讬讗 讗诪讬专讛 讗讞专转 讘讝诪谉 讗讞专 讜诇讻谉 讻转讬讘 讜转讗诪专 驻注诐 讗讞专转 讜讝讗转 讗讜诪专转 诪讬 诪诇诇 诇讗讘专讛诐 讚讛讬讬谞讜 砖讛讜诇讬讚 诇拽' 砖谞讛 讻诪住驻专 诪诇诇 讻诪讜 砖驻讬专砖"讬 讜讛讬讬谞讜 砖讛讬讜 诪专谞谞讬诐 讚讗祝 讚讛谞讬拽讛 讘谞讬诐 砖专讛 砖谞驻转讞讜 讚讚讬讛 讜讛谞讬拽讛 讘谞讬 讛砖专讜转 讜谞转讗诪转 砖砖专讛 讬诇讚讛 注讚讬讬谉 讛讬讜 诪专谞谞讬诐 注诇 讗讘专讛诐 讻诪"砖 诪讬 诪诇诇 讜谞转讗诪转 讻讬 讬诇讚转讬 讘谉 诇讝拽讜谞讬讜 转专转讬 诪砖诪注 讘砖谞讬 驻专拽讬 讝拽谞讛 讜讛讬讬谞讜 专讘讜转讗 讻讬 讬诇讚转讬 讘谉 讗讞讚 讘砖谞讬 驻专拽讬 讝拽讜谞讬讜 讚讛讬讬谞讜 讗' 讻砖谞讜诇讚 讜讛讘' 讻砖谞讛驻讱 拽诇住转专 驻谞讬讜 讜谞讚诪讛 诇讗讘讬讜 讜讗讬诪转讬 讛讬讛 讝讛 讻讗砖专 讜讬讙讚诇 讛讬诇讚 讜讬注砖 诪砖转讛 讗讝 讛讬转讛 讗诪讬专讛 砖谞讬转 讜转讗诪专 诪讬 诪诇诇 讚讗讝 讘诪砖转讛 讛谞讬拽讛 讘谞讬诐 讜注讚讬讬谉 讛讬讜 诪专谞谞讬诐 注诇 讗讘专讛诐 讗注"讛 讜谞讛驻讱 诪讬讚 拽诇住转专 驻谞讬讜 讜注诇 讝讛 讗诪专讛 讻讬 讬诇讚转讬 讘谉 诇讝拽讜谞讬讜 讜讚讜"拽:


注讚 讗讘专讛诐 诇讗 讛讜讛 讝拽谞讛 讜讻讜'. 讘讝讛 砖诪注转讬 专诪讝 讘驻住讜拽 讜讗讘专讛诐 讝拽谉 讘讗 讘讬诪讬诐 讜讛' 讘专讱 讗转 讗讘专讛诐 讘讻诇 讜驻专砖"讬 讝"诇 讘讻诇 讙讬诪讟专讬讗 讘谉 讜讝"砖 讜讗讘专讛诐 讝拽谉 讜讻讬 转讬诪讗 诪讛 谞砖转谞讛 讛砖转讗 讚讛讜讛 讝拽谞讛 诇讝"讗 讜讛' 讘专讱 讗转 讗讘专讛诐 讘讻诇 砖谞转谉 诇讜 讘谉 讚讜诪讛 诇讜 讜诇讗 讛讬讜 诪讻讬专讬诐 讝讛 讗转 讝讛 讜转讘注 讝拽谞讛 诇讻讱 讜讗讘专讛诐 讝拽谉 注讻"讚 讜讗驻砖专 诇讛讜住讬祝 拽爪转 讘诪砖"诇 讚讬注谉 讚讛讬讜 诪专谞谞讬诐 讗讬讱 讛讜诇讬讚 讗讘专讛诐 讘谉 拽' 砖谞讬诐 诇讝讛 谞讛驻讱 拽诇住转专 驻谞讬讜 砖诇 讬爪讞拽 讜谞讚诪讛 诇讗讘专讛诐 讻诪砖讝"诇 讜讻诪砖"诇 讜讝"砖 讜讗讘专讛诐 讝拽谉 讜诪讛讬讻谉 讘讗讛 讝拽谞讛 诇讝"讗 诪住讬讘讛 砖讛讜讗 讘讗 讘讬诪讬诐 讗讝 讬讗诪专讜 讘讙讜讬诐 讚诇讗 讛讜诇讬讚 讬爪讞拽 诇讻讱 讜讛' 讘专讱 砖谞转谉 诇讜 讘谉 讚讜诪讛 诇讜 讜诇讗 讛讬讛 谞讬讻专 诇讻讱 讜讗讘专讛诐 讝拽谉 讚转讘注 讝拽谞讛:





驻转讞 注讬谞讬诐

讻转讬讘 拽诪讞 讜讻转讬讘 住诇转 讗"专 讬爪讞拽 诪讻讗谉 砖讛讗砖讛 爪专讛 注讬谞讬讛 讘讗讜专讞讬诐 讬讜转专 诪讛讗讬砖. 驻讬专砖"讬 讛讬讗 讗诪专讛 拽诪讞 讜讛讜讗 讗讜诪专 住诇转. 诪拽砖讬诐 讗讬诪讗 讗讬驻讻讗 讚讛讜讗 讗诪专 拽诪讞 讜讛讬讗 讗诪专讛 住诇转 讜讞讜抓 诪诪"砖 诪讛专砖"讗. 讗驻砖专 诇讜诪专 讚讗讬 住"讚 讚讗讘专讛诐 讗注"讛 讗诪专 拽诪讞 讛讜诇"诇 讙' 住讗讬 拽诪讞 讜诪讚讻转讬讘 住讗讬诐 砖"诪 讚讛讜讗 讗诪专 住转诪讗 讜讛讬讗 诇讛讬讜转 注讬谞讛 爪专讛 讘讗讜专讞讬诐 谞讻谞住讛 讘转讜讱 讚讘专讬讜 讜讗诪专讛 拽诪讞 讜讛砖讬讘讛 住诇转:
讗"谞 讗驻砖专 诇讜诪专 讚讗诐 讛讜讗 讚讘专讬 讗讘专讛诐 砖讗诪专 拽诪讞 讛讜诇"诇 砖诇砖讛 住讗讬诐 拽诪讞 诇讜砖讬 讜注砖讬 注讜讙讜转 住诇转 讚讬住讬讬诐 讻诇 讚讘专讬 讗讘专讛诐 砖讗诪专 诇砖专讛 讜讗讞"讱 讬讗诪专 诪讛 砖讗诪专讛 砖专讛 住诇转 讗诇讗 诪讜讻专讞 讚砖专讛 讗诪专讛 转讻祝 拽诪讞 讜讛讜讗 讛砖讬讘讛 住诇转. 讜诇讜诇讬 讚讘专讬 专砖"讬 讗驻砖专 诇讜诪专 讚讛讜讗 讗诪专 拽诪讞 讜讛讬讗 讗诪专讛 住诇转. 讜砖诪注讬谞谉 诪讚讗讘专讛诐 讗注"讛 谞讚讬讘 谞讚讬讘讜转 讗诪专 拽诪讞 砖"诪 砖讛讗砖讛 注讬谞讛 爪专讛 讜诇讻讱 讗诪专 拽诪讞 讻讚专讱 谞砖讬诐. 讜讛讬讗 讛砖讬讘转讜 住诇转 讻诇讜诪专 讗谞讬 注讜砖讛 讻讗砖专 讘诇讘讘讱 讜诪讚砖讘讞讛 讛讻转讜讘 砖"诪 讚讘注诇诪讗 讛讗砖讛 注讬谞讛 爪专讛 讜讗诪谞讜 砖专讛 讛讬讗 讛注讜诇讛:
讜讬专讗讛 讚讟注诪讜 砖诇 专砖"讬 砖诇讗 专爪讛 讘讝讛 讛讬讬谞讜 诪砖讜诐 讚讻砖转讙讬注 诇讜诪专 讚讗讘专讛诐 讗注"讛 讗诪专 拽诪讞 诪砖讜诐 砖讛讗砖讛 注讬谞讛 爪专讛 讗"讻 诪讜讻专讞 讚讗讘专讛诐 讗注"讛 讬讚注 讚讙诐 砖专讛 讗诪谞讜 讻谉 讚专讻讛 讜讻讘专 讛讬讜 专讙讬诇讬诐 诪讗讚 讘讛讻谞住转 讗讜专讞讬诐 讚讘专 讬讜诐 讘讬讜诪讜 讜讘讬讜讚注讛 讜诪讻讬专讛 拽讗诪专 拽诪讞. 讜诪讗讞专 砖讻谉 谞讬讞讗 诇讬讛 诇专砖"讬 诇讛砖讜讜转 诪讚讜转讬讛 讜诇讜诪专 讚讛讻讗 谞诪讬 讗诪专讛 拽诪讞 讜讛讜讗 讗诪专 住诇转 讜讘驻注诐 讛讝讜 讙讬诇讛 讛讻转讜讘 诪讗讬 讚讻诇 砖注转讗 诪转专讞讬"砖 诇讛讜 讜注讜讚 讬砖 诇爪讚讚 讻诪讛 爪讚讚讬诐 讻讗砖专 讬专讗讛 讛诪注讬讬谉 讜诇讗 专爪讬转讬 诇讛注诇讜转 讗专讜讻"讛:


讗诇讗 诪讗讬 讘讗讛诇 讻讚讬 诇讞讘讘讛 注诇 讘注诇讛. 诪拽砖讬诐 讚讛讜诇"诇 讗诇讗 诪讗讬 讗讬讛 砖专讛 讗砖转讱 讜砖诪注转讬 砖讛专讘 诪讛专"讬 讞讝谉 讘讚专砖讜转讬讜 讻转讘 砖讛讙讬讛讜 专讘谞讬 拽讜砖讟' 讗诇讗 诪讗讬 讘注讜 讜讛专讘 诪讛专"专 诪专讚讻讬 讗爪讘讗谉 诪讬讚讬 讛注诇讜转讜 讘注讬专 讛拽讜讚砖 讬专讜砖诇诐 转"讜 讗诪专 诪专 诪砖诐 讛专讘 讛诪驻讜诇驻诇 诪讛专"专 讞住讚讗讬 讗诇诪讜砖谞讬谞讜 讻讬 讛谞讛 讗诐 砖讗诇 讬砖讗诇讜 注诇 讗讞讚 讘转讜讱 讘讬转讜 诪讘讬谉 专讬住讬 注讬谞讬 讛砖讜讗诇 讜转谞讜注转讜 谞讬讻专转 讻讜谞转讜. 讜讬砖 讘讜 讙' 讚专讻讬诐 讗讞讚 讚讛砖讜讗诇 诇讗 讬讚注 讗讬讛 诪拽讜诐 讻讘讜讚讜 讜砖讜讗诇 注诇讬讜 讘讗诪转 讛讬讻谉 讛讜讗. 讜讝讗转 砖谞讬转 砖讛砖讜讗诇 讬讜讚注 讻讬 讛讜讗 砖诐 讘讞讚专 讗讞讚 讜讻讜谞转 砖讗诇转讜 诪讚讜注 诇讗 讬讘讗 驻讛 注诪谞讜. 讜注讜讚 讘讛 砖诇讬砖讬讛 砖讛讜讗 讬讜讚注 砖讛讜讗 砖诐 讘讞讚专 讗讞讚 讜讗讬谞讜 专讜爪讛 砖讬讘讗 砖诐 讗讱 砖讜讗诇 注诇讬讜 诇讞讘讘讜 讜诇专诪讜讝 砖讗讬谞讜 讘讗 砖讛讜讗 注住讜拽 讘诇讬诪讜讚 讜讻讬讜爪讗 讗讜 砖讛讜讗 爪谞讜注 讜讻诇 注讬拽专 砖讗诇转讜 讗讬谞讜 讻讬 讗诐 诇讞讘讘讜. 讜讻诇 讝讛 讬讜讘谉 讘转谞讜注转 砖讗诇转 讛砖讜讗诇. 讜讛谞讛 讻讬 讻谉 专讝"诇 讘讗讜 诇驻专砖 砖讗诇转 讛诪诇讗讻讬诐 讗讬讛 砖专讛 讗砖转讱 诪讛 讻讜谞转诐 讜诇讗讬讝讛 讞诇讜拽讛 诪讛砖诇砖 讛谞讝讻专讬诐 讻讬讜谞讜. 诇讝"讗 讬讜讚注讬诐 讛讬讜 诪讛"砖 砖专讛 讗诪谞讜 讜讻讜' 讜讗"讻 讛讚专讱 讛专讗砖讜谉 讘砖讗诇讛 讛谞讝讻专 谞转讘讟诇. 讜讗讬 转讬诪讗 讚专讱 砖谞讬 讚讻讜谞转诐 诇诪讛 讗讬谞讜 讘讗 驻讛. 讗"讻 诪讛 讛砖讬讘 讗讘专讛诐 讗注"讛 讛谞讛 讘讗讛诇 讛专讬 讙诐 诪讛"砖 讬讜讚注讬诐 讜砖讗诇讜 诇诪讛 讗讬谞讛 讘讗讛 驻讛 讜诪讗讬 拽讗诪专 讛谞讛 讘讗讛诇. 讜诪住讬拽 讛讚专讱 讛讙' 诇讞讘讘讛 注诇 讘注诇讛 讻诪讛 爪谞讬注讜转讛 讜讻讬讜爪讗. 讝讛 砖诪注转讬 讘讛讬讜转讬 讘注讜谞转 讛驻注讜讟讜转 讜注讬讬谉 讘讬驻讛 转讜讗专:

